Ralkap Nih Ngakchia chuakka meithal in kan mah lai tiah mi an tlirh khawh hna – Onlinenungak\nRalkap Nih Ngakchia chuakka meithal in kan mah lai tiah mi an tlirh khawh hna\n𝙍𝙖𝙡𝙠𝙖𝙥 𝙣𝙞𝙝 𝙣𝙜𝙖𝙠𝙘𝙝𝙞𝙖 𝙘𝙝𝙪𝙖𝙠𝙠𝙖 𝙢𝙚𝙞𝙩𝙝𝙖𝙡 𝙞𝙣 𝙠𝙖𝙣 𝙠𝙖𝙝 𝙡𝙖𝙞 𝙩𝙞𝙖𝙝 𝙢𝙞 𝙖𝙣 𝙩𝙡𝙞𝙧𝙝 𝙠𝙝𝙖𝙬𝙣𝙝 𝙝𝙣𝙖:\nMarch 18. Yangon S/Okkalar-pa 2 Min-Yee-Kyaw-Swar lam i7 Block ah khua a sami Maung Nine Min Htun (Ar-Mat Kham) kum 32 cu Ralkap nih a lu ah meital in an tuk caah a lu a kuai tiah a farnu nih a chim. “Ka Upa hi ralkap pawl nih lam phihmi an on i mi an bawhnak hna lei ah lamlen pah in a zoh hna i “zeiruang ah dah na kan zoh?” tiin ralkap pahnih nih an dawi caah ai thup.\nKan innka khar an baoh i an rak lut. Nau ka ngeihnak ni 15 lawng a si rih. Ka fa te kai cawi i kan hun chuah ah ralkap nih ka fate cu meithal in an hmuahchih i “na upa cu na chuah lo cun hngakchia kan kah lai,” an ka ti.\nKa upa nih cun hngakchia cu kap hlah uh a ti i ai thuhnak cun a rak chuak. Meithal in a lu ah an tuk caah a lu a kuai. An nu nih a zulh hna nain an rak țhawl i ka Upa hi khoika an kalpi kan thei lo’,” tiah a a far nih cun a chimmi Khit-tit Media nih a ṭial. Page hi LIKE & FOLLOW tuah law laica in ca rel ve.


Christina Te Nuva Le Paing Pyo Tuh Te Nuva Mipi Nih Academy Laksawng an Pek Hna – THE CHIN JOURNAL\nChristina Te Nuva Le Paing Pyo Tuh Te Nuva Mipi Nih Academy Laksawng an Pek Hna\nMay 12, 2019 | The Chin Journal | Hakha, Chin State\nNaite 2018 ca Myanmar Academy laksawng peknak puai ah zei laksawng hmanh a hmu lomi director Christina te nuva le actress Paing Pyo Tuh te nuva cu nihin ah Myanmar ramchung dawtu mipi nih “Mipi Academy Laksawng” an pek hna, tiah theih a si.\nDirector Christina nih a thlak i a vapa Zat Khi nih actor a tuanmi “Mudras Calling” le “Deception” movie cu ramleng hmanh ah laksawng a hmumi an si nain Myanmar ram ah zei laksawng hmanh an hmuh lo tikah mipi an lung a fak.\nCun, Director Na Kyi nih a thlak i a nupi Paing Pyo Tuh nih actress a tuanmi “Mi” movie cu Myanmar ramchung movie chuakmi lak ah a Quality, a tuanbia le action lei zong ah a tha bik lei a si nain laksawng pakhat hmanh a hmu ve lo.\nCucaah, May 12 ah Yangon khua i Yangon Innovation Center ah Christina te nuva le Paing Pyo Tuh te nuva cu “Pyituh Academy” timi mipi nih thimmi Academy laksawng an pek hna hi a si.\nLaksawng an pekmi hna hi dawtu Fan pawl nih an thawh ciomi a si i, Christina te nuva le Paing Pyo Tuh te nuva cu 3,27,500 veve an pek hna, tiah theih a si.


Vawleicung thawngpang kan thei mi hna hi tih nung mi thawngpang lawngte si ko ruah, Kawlram thawngpang si seh, thawngpang kan thei mi pawl hna hi lung a mit ko, A hlan ah thawngpang kan rak thei tawn mi tih nung ngai mi IS pawl hna zong an vun chuak than cang hoi. Russia le Ukraine an buai chin lengmang cang. Mah lawng si lo in,\nChina le Taiwan i tuk ding in ready in an um hoi cang. Ka rak tial cia bantuk in US le Russia cu meeting voihli\nan ngei hnuah zeihman biachanak an tuah kho lo, US nih Russia duh ning a cohlan kho lo, Russia zong nih\nUS duh ning a cohlan kho lo caah i tuk ding si cang ti bantuk in bia a vun chuak i, Russia Deputy Defense minister nih US hi kan tih nemmam lo tiah a chim hnuah Ukraine ah um, US ambassy ah riantuantu tampi le an chungkhar hna cu US ah kir than ding in ti an si cang. Cun, US nih hriamnam tampi hmangin Ukraine a bawmh cuamah i, Atu hi NATO ralkap pawl hna zong\nUkraine ramri ah tampi kuat an si cang. British zong nih Russia nih Ukraine a tuk ahcun Ukraine ka\nbawm lai tiin ralkap a kuat ve cang hna. US le Russia duh ning a khat ti lo caah atu cu, US, President Biden nih\nUS troops thawng leng (thousands) hna cu Europe ah kuat ding in biakhianak a tuah ve cang. Ukraine le Russia buainak ruangah thil thalo, raltuk voihthumnak a chuak ko lai hi tiah a zum mi tampi an um cang. Atu mah bantuk in buainak a vun chuaknak ruang bik cu, Ukraine nih NATO rampakhat si ve ding in lam a kawl, Mah kongah Russia nih a duh lo i,\nUkraine ram hi NATO ram pakhat ah a tel ve sual ahcun Russia ram caah tih nung mi thil a si caah ka cohlan\nkho lo tiin a chim. NATO member pawl nih Russia chim ding mi a ngei lo, Ukraine duh thimnak lawngte\na si an ti ve i, a hlei in US nih NATO ram kauter a duh lio ah Russia nih a duh lo. Cucaah mah bantuk buainak hi a vun chuak mi a si. Atu hi Ukraine mipi tampi hna cu, raltuk a chuak lai caah tiin ralkap ah tampi an lut cuamah lio a si. Mah buainak hi a zual chin lengmang lai ti a fiang cang. Cred-RTK\nKawlram thawngpang dang… Chindwin tiva ah Mongwa in a rak kai mi riahcaw a phortu ralhrang tilawng\ncu mipi vengtu ralkap hna i bawm nih nizan January 23 ah Kani peng, Muhngaw le Ngawngpinwin khua karlak ah an kah hna.\nHi kahdohnak ah hin ralhrang lei in ralbawi senthum pakhat le midang 4 an thi, tiah theih a si. “Kahdohnak hi January 22 zanlei in aa thawk cang. Zaan ah i kah deuh a si caah a thi mi fiang in kan thei kho lo. January 23 zingka suimilam 11:00 hrawng i kahnak ah ralbawi senthum pakhat le midang 5 an thi, mipi ralkal nih an kah mi hna hi tilawng 9 an si,” tiah Kani-PDF in chimphuannak nawl ngeitu pakhat nih Yangon Khat Thit media ah a chim.\nCu ralhrang tilawng pawl cu Kani-PDF, MPDF, Golden Triangle Forces le M&K The Boys phu aa fonh mi nih an kah hna tiah theih a si.\n= Caan Tawite Chungah NUG Bond Cu Ting 5000 mmk Man An Zuar ; San Fancisco ah NUG Prime Minister’s Cup (pumpululh) laksawng peknak an tuah i,\nhi lio ah hin NUG bond zuarnak an ngei chih. US dollar 277,100 man leng an zuar khawh, tiah theih a si. American ram San Francisco khua ah January 23, zarhpini ah an tuah mi NUG prime minister’s cup pumpululh zuamnak laksawng peknak le Bond zuarnak cu Pan Sae Loe le a ṭuanpi hna nih an tawlrel tiah theih a si. Dollar 100 in dollar 5000 man tiang Bond cu an zuar i tlap 500 a dih tiang minung i tlang in thazaang an kan pek,\ntiah Pan Sae Loe nih amah social media ah a langhter. Myanmar ramchung um mipi hna ca ah NUG Bond zuarnak\ncu caan sining nih a pek rih lo caah ramleng um Myanmar mipi deuh lawng zuarh an si nain, ramchung um mipi cheukhat hna zong cawktermi tampi a um tiah theih a si. Cu an zuar khawh mi dollar rate cu Myanmar phaisa in ting 5000 leng man a si i. Cheukhat cu tlap hnih tlap thum tiang a caw mi an um. Phaisa chuak zat dihlak cu NUG tuanvo ngeitu sin ah thawngthanh a si cang, tiah Pan Sae Loe nih a chim. Cre-TCP


Good News : KNU Ralkap Hna Kut Ah Hriamnam Ttha Tuk Mi A Phan Dih Cang.An Tthawn Nak Bik Bia Thli Cu? – Chintanbo\nGood News : KNU Ralkap Hna Kut Ah Hriamnam Ttha Tuk Mi A Phan Dih Cang.An Tthawn Nak Bik Bia Thli Cu?\nMarch 18, 2021 admin THEIHTLEI 0\nKawl ram chung i tulio Pyidaungsu hriamtlai hruaitu KNU kut ah hriamnam tthattha a phan cang. Sniper tthatha hmangin Kawl ralkap pawl cu a hlatpi in an kah khawh cang hna lai tiah an chim.\nZei poh siah kawl ralhrang hna he biatak tein van itthuat lai ahcun Pathian sin ah thlacam ta lo cun an thlaphang ziar ko rua. Pathian tu nih teinak pe ko hna seh. Zei si hmanh ah cozah ttha doh ngam dingin an ithawh mi hmanh thangtthat an tlak tuk cang!Annih cu thlacam zong an tthawng hrim ko rua.\nKIA hna an khuapi Myitkyina zong an lak thlu deng ko cang hih! Police Camp pali an lak cang. Ralkap camp nganbik le a hme deuhmi pahnih zong an lak fawn cang.Myitkyina ahhin police camp le ralkap camp hi a tam ngai i, an la thlu kho rih lo le si.\nMyitkyina an lak dih ahcun an state cu an uk dih cang ti khan a si ko cang laihih! Hngar cu an um bak!\nSualnak ngei lo mipi hna ral ttih in nunnak himnak ruah ah hmailei khuasak tintuknak tthanchonak hmanh ruat kho loin, hiti zam le vaihvah ko hi cu a celh in celh ding a si lo.\nPitar, putar, hngakchia le nausem a chang liomi nutung, nau pawi lio nutung pawl ko an nun ruah ah cun celh ding si lo.Maw Bawipa na mipi nih kan nin auh nak khi hna rak kan phihkanh hlah a rauh hlan ah tapung kawl ralkap kut chung in kan khamh hram ko sawh. Nangmah lawnglawng hi kan i ngah nak cu na si.\nBawipa nangmah nih nakan dirpi lawng ah tei nak taktak kan hmuh khawh lai tiin ralan doh hlan poh ah thla an cam lengmang mi hi, an tthawn nak bik cu asi ko.\nTei Nak Cu Boipa Ta Si Ban Tuk In,Bawipa Kan Sin Ah Um Ah Cun,Kan Tei Hrimhrim Hna Lai.


Australia Chinmi chungin palik officer kan ngeih hmasa bikmi Sang Bawi hmurka - THE CHIN EXPRESS\nSang Bawi (hmanthlak) hi Australia ram ah Chinmi chungin palik officer a kan ṭuanpiak kho hmasa bikmi asi. Queensland state khualipi Brisbane ah Police Liaison Officer a ṭuan.\nSang Bawi nih, “Ka min fak cu Tial Hlun Sang asi. Ka rianṭuan hawi nih cun Tial tiin an ka auh. Chin ka hawile nih cun Sang Bawi tiin an ka auh,” tiah a chim.\n“Brisbane khua ahhin kum 2011 September thla ah Malaysia in ralzaam dirhmun kan chungkhar ningin kan phan. Kum 10 kan um cang. Ka chuahkehnak cu Chin state, Thantlang peng, Bungkhua asi.\n“Palik ka ṭuan hlan ahhin ka ṭuanmi tam pah ngai. Phakka cun holh zong ka thiam lo caah sianginn hna ka kai. Ralzaam bawmtu bu ah zaanghleicawi rian ka ṭuan zong a tam ngai. Mah hnu cun recruitment agency ah assistant manager rian kum 3 deng ka ṭuan.\n“Mah hnu ah atu palik officer ka ṭuan hi si. Ka ṭuannak thla 1 fai lawng asi rih.\n“Palik rianṭuan ka duhnak aruang cu Kawlram zongah palik cu kan ṭih hna. An kan tuahto ning cu chim hau lo si ko i mu. Malaysia zongah kan ṭih hna. Australia kan phak hnu zongah kan ṭih hna. Keimah zong ka si ko. Palik ṭih lawng hmanh si lo, ka hmuh fatin ka hrial hna.\n“Nain caan sau nawn ka um hnu ah palik kong ka hlathlai i kan sang le khua mipi caah an rianṭuan ning ka lungfiang. An rian nganbik cu mipi himter asi ti ka hngalh hnu in kanmah Chinmi zong mah kong hi theihter ka duh hna. Myanmar lawng kan si lo. Hika ah ralzaam in a phanmi paoh nih palik an ṭih hna. Chungkhar ah si seh, khua le pengtlang ah buainak um tikah palik ṭih loin palik he i bawm in ṭuanrel ṭi a ṭhatnak kong hi theihter ka duh hna caah palik ka luhmi si.\n“Police Liaison Officer cu meithal aa putmi punghman palik he aa khat lo. Kannih cu hriamnam kan i tlaih lo, mi kan tlai lo. Palik cu kan si ko nain mi a tlaitu palik kan si lo. Kannih cu miphun le palik karah rianṭuanmi kan si.\n“Tahchunhnak ah, Chin miphun chungah thil pakhatkhat a chuah tikah palik nih kan nunphung an hngalh lomi tamtuk caah hma lak an thiam lomi tamtuk. Kannih rian cu kan nunphung le kan konglam kha palik pawl ruahnak cheutu/chimtu kan si. Mah bantuk cun miphun nih harnak an ton tikah palik nih zeitin dah kan in bawmh khawh hna lai ti kan hal/chimh hna. Miphun le pengtlang chungah sualnak zorter kan i zuam. Ahlei in mino pawl pakhatkhat an tuah tikah kan miphun cu cutin kan si caah cutin tuah ah ṭha tiin palik kha ruahnak kan cheuh hna. Miphun le palik karlak ah rianṭuanmi kan si.\nPalik rian ngah a har maw? “Mah rian ṭuan ka duhnak hi a sau ngai cang. Ni kum ahkhan ka sok cangmi asi. Sau lakte ka hngah. Mah rian hi ṭuan ka duhnak a sau tuk cang nain phak ka ahcun holh zong ka thiam lo pinah palik rian cu ka ngah kho lai lo tiin ka rak ruah.\n“Rian a lawng an ti lio zongah holh ṭha tein ka thiam tak lo caah ka rak sok ngam lo. Ka sok hnu i interview an ka tuah lio ahhin a sokmi minung 200 hrawng an um an ka ti. Kum 1 deng bak ka hngah fawn cang i ‘aw … ka ngah lo i si ko hih’ tiin ka ruah i ka thachia ngai nain Pathian thawngin ka ngah ṭhan.\nPalik rian ṭuan a har maw? “Atu cu thla 1 fai lawng cu si rih kaw zei pipa ka tuahmi um rih lo. Mithar ka si caah palik rianṭuan ning tampi ka cawng. Palik computer hna ka hman bal lo caah tlawmpal cu kaa harh pah. A rianṭuan cu ka nuam ngai.\nPalik rian ngahnak caah a herhmi? “Mah rian hi cu catang/degree hi biapi tuk ah an chia leemlo nain ngeih ahcun a ṭha deuh ko. Kei hi degree ka lakmi major le palik rian aa tlak ngai caah aa ka bawmh ngai tiin ka ruah.\n“Sinain, biapi bikin an zohmi cu community ah rianṭuan balmi si lai. Upadi buar bal lomi si lai ti pawl hi si. Upadi buar balmi cu an duh lo. Kan upadi tuanbia hi biatak tein an zohmi si, interview zong voi 3 tiang an ka tuah. Thazaang hi cu an zoh leem lo. Nain a ra laimi November thla ahhin tinṭan kai ding kan si i mawṭaw mongh le thazaang zong cu aa tel te lai. Atu cu COVID-19 ruangah tinṭan kai ngah rih lo.\n“Australia ram ahcun ahopaoh mawṭaw mongh thiam cio asi ko nain palik mawṭaw chung thilri cu mipi ta he aa khah lo caah mah cu tinṭan kai hau i si. Palik mawṭaw ahcun radio le mi dawi caan ah hmeh/lo ding ti bantuk hna um caah si lai tiah ka ruah. A mongh khi cu zapi mongh he aa khat ko lai dah ka ti. Palik mawṭaw chung thilri hman ning nan cawng lai an hei ti ko i.\n“Hmailei kong cu … mah rian hi ka ṭuan hmasa phot lai i a tlamtlin ahcun meithal aa putmi palik rian hna khi ka sok te hnga maw ka ti. Meithal aa putmi punghman palik rian khi cu thazaang zong an zoh pah tiah ka theih. Atu kanmah bantuk Police Liaison Officer rian ngahnak caah hin cun thazaang an zoh tuk leem lo, hmasa ka chim bantuk khan kan upadi tuanbia le kanmah miphun si lo hmanh ah miphun dang sinah kan rianṭuannak kha biapi bikin an zoh. Miphun sinah rianṭuan bal lo ahcun ngah har ngai.\n“Meithal aa putmi palik rian sok khi cu Mirang holh, tinchia, le thazaang hneksak ti bantuk um an ti. Mirang holh a thiammi lawng nih ngah khawh si an kan ti,” tiah a chim.


Democrat le Joe Biden nih an duh lo bik le tih bik cu Trump nih tuah ding in Attorney General a chim cang\nUS ram hi vawlei cungah ram thawngbik an si, natein US politic hi thatein dothlatnak tuah a cun fih nung ngai mi tampi a um. Democrat pawl li liberal pawl an si caah an thil tuah ning pawl hna hi US ram caah tih nung ngai mi tampi a um\nPresident Trump cu Fox and Friends nih interview a tuah pi. mah Interview ah hin Trump nih New York Post nih Hunter Biden’s Laptop kongah tu lio a lar ngai mi kong a chim\nTrump nih a chim ning bantuk in, US President a si bantuk in Joe Hunter Biden Ukraine Bursima story kongah thil fiang deuh in a thei khawhnak ding caah, Attorney General Bill Barr cu a rang kho in dothlatnak tuah ding in a ti’ tiah a chim\nAttorney general Bill Barr nih rang pi in rian a ttuan a hau cang. Rang ngai in rian ttuan seh, mah kongah a rang khawh in thil fiang US mipi nih an thei kho nak ding caah dothlatnak an tuah a hau\nMah bantuk thawngpang a vun chuak mi hi Trump caah thawngpang tha a si, Election hlan ah Joe Biden corruption he pehtlaihnak a ngei mi vialte langter dih a herh\nMah kongah hin, President Trump nih Joe Biden dothlatnak tuahnak ding caah zeibantuk rian a ttuan lai ti cu fiangtein a chim duh lo. Natein Election hlan ah thawngpang fiang thei kho ding in rian a ttuan lai ti cu zum a si.\nAttorney General Bill Barr hi Democrat pawl nih an huat ngai mi le an duh lo ngai mi a si, a ruang cu Trump impeachment an tuah lio ah Bill Barr nih Trump a dirpi ngai caah a si. Credit-Foxnews\nBe the first to comment on "Democrat le Joe Biden nih an duh lo bik le tih bik cu Trump nih tuah ding in Attorney General a chim cang"


Sandah A Piak Mi Hna Cungah Thisen Luan Nak An Um Cang. – Chintanbo\nSandah A Piak Mi Hna Cungah Thisen Luan Nak An Um Cang.\nRalkap le palik kut in rammi nunnak zeizatdah a liam rih lai. Nunnak pakhat liam hmanh a tam lei a si cang ti lio ah. Do-au mibu cung ah kutthlak le tlaihkhih muisam len aa timpah cang rua, nihin in. Thin a lin deuhdeuh lai, zaangen in palik le ralkap he i tukdennak risk a sang deuhdeuh lai. Cucu thindomh (critical concerns) dirhmun a si cang lai.\nDimawkaretik uknak dothlen hi a man a fak tuk timi kha hnathlam ah a thangthan. Chungkhar tlingte in aa nuam dekmak komi nun kha mitha rual nih an hrawh. Nun a liam sual ding kha phan lo awk a ttha hrim lo. Tlerhnak caah kai tinh lo, nun pakhatte hmanh ka uinak kong kha ka moral principle in langhter ka duh bia tu a si.\nFimthiamnak, chaw le va le hmur le kaa hmang in va dirpi tiang khi hmualngei cem i kan tuah khawhmi a si ko lo hlah i? Thaizing ka zenh, kiptuh ka tih, zei dirhmun ah dah kan semnak ram a phak te hnga. Thlaza camnak hi ka tuah khawh tawk a si.Credit: Salai B Chan Khar.\nLashio Khuapi Le Mandalay Khuapi Hna Ah Cun Lawyer Le Phungki Hna Nih Lam An Hruai Cang Hna.\nGen-Min Aung Hliang Le Thein Sein Nih An Mi Pawl Sandah Piak Ding In An Chuah Ter Ve Cang Hna.


Rallokap nih Kalay khuachung ah meithal le bomb an puah i, Pu Gin Do Lian (Kum 69) cu a lau caah a thintur a dai i a nunnak a liam – Buanchukcho\nRallokap nih Kalay khuachung ah meithal le bomb an puah i, Pu Gin Do Lian (Kum 69) cu a lau caah a thintur a dai i a nunnak a liam\nJuly 4, 2021 admin THAWNGPANG 0\nJuly 3, zaan suimilam 9:00 PM zeimaw ah rallokap nih Kalay khuachung ah meithal le bomb an puah i, Pu Gin Do Lian (Kum 69) cu a lau caah a thintur a dai i a nunnak a liam. July 4 (nihin) ah ruak vui asi lai. The Chin Post\nGood News : Ralkap siibawi Bogyi Min Maung Maung cu a rian chuahtak in mipi lei ah a dir cang


Party Mee Nan Pek Lo Caah Hmun 6 Ah Kan Sung; Dr. Myo Nyunt - THE CHINLAND POST\nParty Mee Nan Pek Lo Caah Hmun 6 Ah Kan Sung; Dr. Myo Nyunt\nHakha_TCP |2018 November 5| 2018 caankarlak thimnak ah NLD party nih hmun 6 ah thimnak an sungh hi NLD party dirkamhtu pawl nih mee nan pek lo caah a si tiah NLD party chimphuannak nawl ngei tu Dr. Myo Nyunt nih a chim.\nTutan caankarlak thimnak i NLD an sunghnak pawl cu Matupi, Yatehtawng, Tamu, Lechia, Myitgyina le Yangon ramthen Saihkaan ah an si.\n“Caankarlak thimnak mee peknak ah hin NLD party dirkamhtu tamdeuh pawl nih mee an rak pe lo ti kan hmuh” tiah Dr. Myo Nyunt nih a chim.\nNovemner 3 tuah mi caan karlak thimnak hmun 13 chung ah NLD nih hmun 7 ah teinak an hmuh i USDP nih hmun 3 teinak an hmuh. Yatehtaung ah Dr. Aye Maung fapa pumpak in aa zuammi U Tin Maung Win nih teinak a hmuh. Lechia peng ah SNLD party nih teinak an hmuh. Aa zuammi palai zapi hi 69 an si i mee pe khotu zapi hi 900,000 an si. Hi chung ah hnarcheu tluk lawng nih mee an pek tiah theih a si.\nTlangcung mi nih NLD cozah a rian tuan ning hi an duh ning si lo caah le an ruah ning in thil a kal lo caah caankarlak thimnak ah hin NLD dirkamhtu tamdeuh nih mee an pek lo caah NLD a sungh ko rua tiin kan ruah tiah Dr. Myo Nyunt nih a chim.\n“A ngaingai ah NLD nih kan tuah khawh lengpi in vote thlatu pawl nih a kan ruahchan. An i ruahchan bang in thil kan ti khawh lo tikah lungtlin lonak an ngei ko lai. Kannih zong nih atulio kan sining tein kan si khawh chung in tuan khawh kan i zuam rih ko lai,” tiah a chim chap.\n“NLD cozah ah hin mizapi chawlehnak a har, rian zong a har, Ngunkhuai pek ding a tam. Rian ngei lo an tam. Cun Tlangcung mi kahdaihnak um lo in ralzaam an tam chin chin. NLD Cozah nih hi pawl hi tlawmter deuh nak a tuah khawh lo pin ah Tlangcung mi party pawl he chawhbiak ah USDP nak in a tha lo deuh. I funtomnak a tuah khawh lo caah tlangcung mi vote pek a tlawnnak hi a si” tiah ramkel lei thiam mi U Ye Tun nih a ruahnak a chim.\nRef: The Voice, RFA\nPrevious Naga Ah Tangfah Tlangrai A Tlung I Ngakchia Pathum An Thi Manh Cang\nNext Vawleicung Mirangca A Thiam Lobik Ram 10 Chung Ah Myanmar Ram Aa Tel


RUAH LENGMANG TIKAH LUNG A FAK HRINGHRAN KO, A RUANG CU – The Chinlung Post\nRUAH LENGMANG TIKAH LUNG A FAK HRINGHRAN KO, A RUANG CU\nFebruary 28, 2021 admin Chin 0\nKa lungfah ngaimi cu Chin State ah hin Cozah riantuantu, ဌာန dihlak ahhin zakhat ah sawmkua(100% ah 90%)hi Chin Miphun kan si. Cu vial te riantuantu ah hin, Zung lutlai pohpoh hi Kawl Miphun an si dih ti uh sihlaw kan palh lai lo dah. Cu hmanh ahcun Ralkap misa deuh lawng te an si ngawt. Curuang ah Mi ralchia deuh poh cu CDM tuah dingah an i herh khunnak zong ai tel ve.\nA bik in Palek hrimhrim cu kan mah Laimi deuh lawng te an si ngawt. Palek members kan zoh ah kan mah Chin Miphun chungin Bawi an um lo. Senthum tang deuh lawng te an si. An duh poh in an bawi le nih an thui khawh peng hna caah kan mah Chin Miphun lila a kan tlaitu le a kan dir onhtu ah an i chuah. Ruah ah lung cu a fak bak ko.\nKeimah ka hmuh ningah Palek ahkhin a thihruaitu ding kan mah LAI mi Bawi deuh/ Miraltha deuh um hna sehlaw, CDM ah an i tel ka zumh. A zeisipoh ah အငယ္သား te kan si zongah kan Miphun lei ah le Mipi lei ah dir caan a si cang tiah ka ruah. Ruah ah lung a fak bak ko. Credit: BNM\nRuah Aphu Taktak Mi Asi: Saya Mang Hre cabia cungah Olivia Nu Cinzah athin akhanh ngaingai. Saya Mang Hre nih cabia attialmi cu Meithal i tlaih ve, ram vaih lengmang ve fawn, Sakah awk hmuh lio ah meithal puah bal ve fawn lo. Na Meithal kha ti va ah hlonh lawlaw inn ah rak tlung. Inn hngak Nu nau hnabeisei menmen na si tiah Saya Mang Hre nih attial.\nHi cabia konghe pehtlaiin Olivia Nu Cinzah nih a timi cu Pastor nih cun Online biachim te hna hi iralring deuh ulaw atha lo maw? Tuchan ah hin mipi hi kan hruh zongah, Cathiam lo kan si ko zongah, Zeidah nachim duh, zeidah natial duh timi hi cu kan ifiangtuk ve dahkaw, Atu hi a voikhat nak lawng a si lo caah ka pho zar.\nPastor nih cun tulio ahcun Holhtam nakin Thlacam thawn aherh deuh lo ma? Lahkhah lawng ma nan ei lai le duh chungin Online hin nan holh lai. Kawl nih (teihkha) anti Ithing pah u nan thih locun Amin menin Vei nan sihih. Note: Share rak tuah u Kathin aka phawh cang hih. Tiah Olivia Nu Cinzah nih alanghter ve. Credit: Olivia Nu Cinzah.\nRALKAP THIMMI CHIN COZAH LE HAKHA BIAKNAK LEI UPA BIARUAHNAK AN NGEIHMI\nKA CELH BAK LO EE, HI PA KA HMUH AH CUN, AN ZOH NGAM LO


Kawl ralkap nih Chin nu an thah, a fanu zong hliam tuar – Chin 7 News\nKawl ralkap nih minung umnak inn cu hriamnam in an kah caah Chin tar pakhat a nunnak a liam tiah theih a si. Rakhine ram Am peng Wakyitaung khua pawng ummi minung umnak inn 2 cu Kawl ralkap nih riamnam ngan in an kah hna caah Chin tarnu pakhat a thi i cu hnu ah a fanu pakhat hma a pu tiah theih a si.\nCu ti hriamnam a hmangmi hna cu chaklei ralkap phu an si i April.12 zan suimilam 7:00- 9 kar ah Lei riantuanmi hna umnak inn cu voi thlum tluk lam hlat in an kah caah kum 78 simi Daw PaDung cu kuan nih a tlak caah a hmun ah hmakhat teah a thi i a fanu Pame kum 40 cu hma a hmu i Am myo siizung pi ah sii an thlawo cuahmah.\nKhuami hna chimnak ah mah a thimi hna cu Lei tuanmi an si i Lei ah cun a kumkum in khua a sami an si hna, Ralkap nih an kah hna sin in an zam colh ve an ti. A thaizing April 13 ah ralkap cheukhat cu a hmun ah an rak phan i hriamnam zong cu an hmuh i an char len ti si. Cu tikah namah ralkap lei nih thih tongmi cu zawci ah an ti i Ks.100000 an pek. Cu hnu ah hma a pumi nu cu 50000 an pek ve.\nCu ti an pekmi konghe pehtlaih in chungkhar lei cu an lungtling lo nain zei an chim ngam lo.Ref: News Report In Burmese\nAA sakhan Kawl ralkap nih an lak


Tlanglawng aa leh ning a fak tuk minung tam taktak an thi | Chin 7 News\nTlanglawng aa leh ning a fak tuk minung tam taktak an thi\nOctober 21, 2018 admin KNOWLEDGE, WORLD 0\nTaiwan ram tlanglawng aa leh ning cu a fak taktak. Minung 22 an thi, 170 leng nih hliamhma an put. Hi ti Tlanglawng aa leh hi anmah ram nihin Oct.21 suimilam 16:50 tluk ah a si i an ram nichuah chaklei Yilan khuapi pawngah cangmi si.\nMah aa letmi Tlanglawng chungah cun minung 366 an um hna. Anmah Taiwan Railways Administration lei in Lu Chieh Shen nih a chimnak cun mah aa letmi Tlanglawng cu a thar ngaimi si, kum 6 lawng hman rihmi a si ko, accident an ton hlan zongah tha tein zohfel a si i a tha dih mi si ko tiah a ti.\nTlanglawng cu tuai 8 a si i tuai 5 bakte aa leh hi a si. Cu ti cun Tlanglawng chungah harnak tongmi minung pawl cu mcihantu le meithat pawl i bawm in heh tiah an chanh hna.\nMah Tlawnglang hi a tak cun zarhteni le zarhpini caan i nuamnak beach a kalmi pawl a phor tawnmi a si. Atutan Tlanglawng chung cuangmi pawl zong hi beach an kalnak in an kir mi deuh pawl an si hna ti si.\nZeiruangah dah aa leh ti tu cu an thei kho rih lo. Anmah Taiwan Railways nawlngei hna nih thil sining an kherhhlai liopi a si ko.\nNu le pa an no lio lawngah a daw bantuk um i an tar hnu cawmken zuam lo cu a poi tuk


Mithiang James (Lamkaltu) | Radio Veritas Asia\nST. JAMES (LAMKALTU)\nBible `ialtu lamkaltu mithiang Johan i a u a si mi mithiang James cu lamkaltu hna chungin a min aa khatmi pakhat pa he thleidan khawh dingah (St. James upadeuh) ti mi min kha an pek. St. John le St. James unau pahnih hna cu an pa Zebede he nga an tlaih lioah Jesuh nih a rak auh hna (Mt; 4:19) Bawi Jesuh cu anmah i an thintawinak ruangah Bonerges (khuari fahna) ti mi minthar a sak hna. (Mk; 3:12) Biana ah kan chim ahcun samria khua pakhat ah Jesuh kha tlun inn an onh lo tikah an unau in an thin a hungtuk i Jesuh kha “Bawipa hi mi hna hrawhnak ding caah hin Vancung in mei au u tiah na kan duh maw” tiah an hal (Lk; 9:54).\nThiang Thlarau a `um hlantiang (Penticost hlantiang) an zumhnak a rak der. A fale pahnih hna kha `hatnak hmuhter a duh hna caah a nu nih Jesuh sin ah a ratpi hna i “Siangpahrang na si tikah ka fapa pahnih hna hi na orhlei le na kehlei ah an `hut nakhnga, bia ka kamk law ka duh” tiah a hal. (Mt; 20:22) Mithiang Jeim, Peter le Johan hna cu Jesuh nih Tabor tlang cungah a muihmel aa thlen tikah hmuhnaknawl a ngeitu hna kha an si. (Mt; 17:1) Mithiang Jeim cu lamkaltu hna chungin a hmasabik thihnak a ing mi a si.\nAmah cu kum 44 kum Herod Agrippa I chanah an tlaih i thihdan an pek. (Lam; 12:2) Amah i a ral `hatnak ruangah amah a `hattupa cu Jesuh kha a zumh i amah he a lu a tan ve. Hlan pupa tehte ningin cun St. Jeim cu mah chan lioah vawlei deng tiah an ti mi Spain ram Santiarodicanpostella Biakinn ah an `hial bantuk a si i chanlai thawkin mah hmun cu Pathian biak an kal nak hmun ah a rak cang.


Krismas An Leet - A VEL IN KHAMH KAN SI\nUtah ah a ummi Nu-Va hna cu fapa pathum an ngei. Nihin US zumtu ngakchia hna nun ah Krismas can I a biapi taktak mi cu, hmuh an duhmi laksawng kha tial dih in Santa Claus kuat asi. Cutikah hmuh an duhmi laksawng cu Nu le Pa nih an cawkpiak theu hna I, cucu Krismas an I nuamhnak sang bik ah a cang tawn.\nUtah ah khua asami Nu-Va, John le Lisa Henderson cu zumtu tha takta an si. Naite ah tukum cu an chungkhar ah Krismas an LEET (Cancel) nak thawng an thanh. ABCNews nih an chungkhar I Krismas an Leet nak kong cu thawng a zamh. Good Morning America thawngzamh phu I rian a tuanmi Abbie Boudreau zongnih an Fa le pathum nih tukum Krismas laksawng an ngah lai lo nak kong cu a hal hna. An Fapa le cu chimh an har ngai caah, Krisamas laksawng cawkpiak ti lo in Krisamas sullam taktak tu cawnpiak dingin an Nu-Va an ceih I an lung a tling.\nLisa nih a chimmi cu, Krisamas kan tuah tawn ning kel in, laksawng peknak cu kan tuah ti lo nain, Intamh le, Khamhtu chuahnak lawmhnak le a dangdang cu kan tuah ko lai. Kan fa le nih a si taktak lo mi, Santa Claus sinah duhmi hal I, cawkpiak cu kan ngol cang lai. Kan fa le nih hin Krismas sullam taktak tu hi an theih a herh tiah a ti.\nKrismas sullam taktak hi a sullam muru ruangah philh lo in kan thinlung ah a cammi siseh ti le kan thinlung hi Khamhtu cung tu ah kan chiah I Krismas hi laksawng hmuh can siloin Nun siangin Laksawng pek can asi ti hi kan chungkhar Nun ah hmun seh ti kan duh tiah a nolh chap.\nCucaah, Santa sinah Duhmi cazin tial in kuat siloin, an fa le nih, tukum cu, Santa sinah, laksawng pek awk minung kawlpiak ding tuin ca an tial. Kanmah nakin laksawng a herh deuhmi minung kan kawl piak hna law, laksawng kan pek hna lai tiah; hlanlio krismas ahcun anmah duhmi laksawng an rak hal tawnmi kha, tukum cu, anmah tunih laksawng hei pek dingmi kawl piak dingin Santa cu ca an kuat.\nJohn le Lisa cu an fa le laksawng cawk piaknak ding ah an chiahmi tangka vialte cu sifak mihar le midang laksawng cawkpiak nakah hman an timh. Chungkhar pahnih kan thim hna lai I, nifa tin te ni 12 chung laksawng kan kuat hna lai I, krismas ni a phak tik ah cun Jesuh Zuk te kan kuat hna lai tiah an ti. Cun chungkhar a ngei ti lo mi, krismas nithla ah nupi le pasal ngei tiloin, lungleng in a ummi Tar pawl kan pawngkam ah kan khomh hna lai I, Krismas rawldanghnak kan tuah piak hna lai tiah an ti. Nu le Pa vialte zong Lisa nih a kan cahmi cu, kan fa le laksawng kan cawkpiak hna nak kong hi chikkhat te ruah than a herh. Kan fa le laksawng cawkpiak cu a sunglawi I kan duh tuk ve ko. A tha tuk mi asi. sinain hleihluat in kan tuah cang dara, Krismas sullam muru kong nakin kan fa le nih laksawng kong tu biapi deuh ah an chiah maw ti hi ruah can asi, ati.\nCuhna Nu-Va an thil tuahmi cu midang nih an hmuhning an tial cio. Mi lolak nan si. Nupa tha lo nan si a timi zong an um len. Culakah Tangli sianginn ah ca a chimmi pakhat nih cun, nan tuahmi kong hi ka siangngakchia ka chimh hna I an thinlung in Krismas sullam taktak hi zeidah asi ti kha an theih I an I lawm tuk. Nan tuahmi hi mi vialte caah thluachuah asi. Krismas caan ah ngakchia tam deuh cu, pek lei nakin hmuh lei kha biapi ah an ruah, tiah a ti ve.\nLisa cu na fa le na cawnpiak hna ning hi a fak deuh lo maw tiah in hal hna seh law zeitindah na leh lai an ti. Ka fa le nih thil dik an cawn tiah ka ruah ko a ti. An fapa pakhat Caleb nih cun, a nu le a pa an tuahmi cungin bia an hal tikah, “Krismas an leet kan theih ka cu kan Unau rual kan tap nain a tu cu Krismas sullam taktak hi zeidah asi kha kan fiang ngaingai. Mah hmuh duhmi hmuh can si loin, midang caah Nun siangin pek can asi kha, fiang tein kan hngalh,” tiah a ti.\nNan nih chungkhar tah Jesuh chuahcaan ah zeidah cawn nan timh ve. Krismas Daihnak nan chungkhar le pumpak cio nan nunnak ah tlung ko seh.


Singer Biak Hlei Par Nih An Hla Sak Mi Kongah Fiangter Nak ATuah Cang – The Chinlung Post\nSinger Biak Hlei Par Nih An Hla Sak Mi Kongah Fiangter Nak ATuah Cang\nNovember 3, 2020 admin Chin 0\n#Fian ter nak#\nTu nai CNF/A hla kan sak nak ah theih palh nak tete kha avan um pah caah…ka van tial ve taCNA nih cerh lian nibang kan tlangla ti kha kan sak mi hmuitinh si… si nan Direct live bak in kan sak i youtube ah tin colh si caah kan aw kha duh ning in ahla bia kan fianh tuk lo,kan khek lo i kan mah lei chanbau si kan ngaithiam hram uh ..CNLD nih kan ti bak lo.. CNA nih cerhlian nibang kan tlang la ti kha si ko khah.By Biak Hlei Par\nJackson Thawng cu mah hla a sa ve mi Nungak Biak Hlei Par nih a tanglei bantukin fianterak le lehnak a vun tuah colh. Khat leiin tl sining hathlai dih hnu ah chim rel usihlaw a tthatuk hnga ding si nain. Hi bantuk te te theih fian tuk lo buin chim le rel hi hrial zuam cio hna usih. A tang hmanhlak khi an sakmi hla cu si.\nJackson Thawng nih atialmi “Lai Gospel Singar`s pawl i ralring uh! Lai hlasak thiam singer’s Iang len sung le hawi pawl nan ning tal zak lo maw? CNF`A thuam i hruk in CNLD hla nan sak ngam mi hi Pathian fial mi ah maw i ruat lai uh ci party kong ah CNF`A hnursong hlah uh! Miphung tthengtu dingah Bawipa nih an thim hna lo! A tangbik ah sakmi video kan tar chih.\nNote: An hla bia tha tein um ko i soisel tuk awk cu an si lo tiah ka ruah zei tin na ruah ve?\nAPOITUK HRINGHRAN. THANTLANG KAN CHUNGKHAT CHIMCIO HNA USIH\nPALEK PAWL NIH CNLD MINO PAWL AN KHAM SUAL HNA, AN DAI BAK


Sudan ram ah khrihfa pawl hrem le thah an tong nain zumtu an karh chin – Chin 7 News\nNovember 2, 2018 admin KNOWLEDGE, SERMON 0\nPathian riantuan ning le cawlcangh ning hi a mak ko. Sudan ram ah biatak in khrihfa an hrem hna i an thah len hna. Pathian thangthat kho lo le i pum ngam lo tiangin Islam biaknak hruaitu pawl nih an tuah hna nain an zawr hlei lo. A karh lei tu an si.\nAn hrem hna le an thah hna a hmumi pawngkam minung tiang nih Jesuh an zumh i khrihfa an lut thluahmah hna, Brad Phillips nih a chim ning ah Sudan ram Pathian aa phuang ning le a riantuan ning cu khuaruahhar taktak si ko tiah the voice of the martyrs USA ah a chim.\nSudan ram uktu (Islamist Government ) pawl nih khrihfa pawl an biak inn an hrawh piak hna. An thawl hna. Sinain an mit hmuh hngan lila ah zumtu an karh chin. An doh deuh hna poh le khrihfa an zumhnak an thawng chin thluahmah ve.\nAn dohnak hna le an hrem hna nak le zumtu thahmi thisen nih phu a hlam mi ko a lo. Biakinn lo zongah Pathian an thangthat men.\nA phunphun in Islam pawl nih an khenkham hna nain an lungdong lo. Pathian nih a tanpi hna i zumtu an karh lei tu a si. Nikhatkhat ah cun Sudan ram zong hi khrihfa ram can dawhdim a si.\nRef. The Voice of Martyrs\nmotor mawngpa le minu i sikvelh ruangah an motor hlei in a tla minung 13 an thi


US Ah A Um Mi Chin Mi Cu Ralrin Deuh Kan Herh Rih Ko – Chin 11 News\nUS Ah A Um Mi Chin Mi Cu Ralrin Deuh Kan Herh Rih Ko\nPosted By: Chin News May 2, 2020\nIralrin rih ko hna usih\nTexas ramkulh uktu Greg Abbott nih uknak lei nawlbia (order) GA-18 a chuahmi bantukin tuni thawkin Texas ramkulh cu an on than cang. Rawl eidinnak dawr pawl zong nih nawl pekmi zat i 25% zat lawngin rawl dawr ah luhchuahnak nawl pek an si ve.\nHi Covid-19 zawtnak hi a dih nai rih lo caah iralrin thiam kan hau rih. Abikin kan Chin Community hi iralrin thiam lo ahcun fak deuh ngai in a kan denkhon kho rih. Mitfak zawtnak (pink eye) nih kan community chungah minung pakhat khat a tlunh tik hmanh ah fawi ngai in pakhat le pakhat kan i chawnh tawn tikah Covid-19 zawtnak chinchap hi cu fak tukin a kan denkhon kho. Cucaah iralrin thiam hi ahleice in kan hau khun.\nTexas ramkulh cu on hna hmanh sehlaw zawtnak a tlau hrim rih lo. A tam tuk rih.\nKan humhimnak caah tuah hrim awk phun (7)\n(1) Rawl le dinmi cah i mawtawka mongh lak i kal ( to-go tuah) , thil paohpoah asi khawh chungin cahmi va lak, siloah inn ah rak pek dingin tuah ding. Rawl ei awk cawk tikah asi khawh chungin an onka zinglei sang ah cawk khawh izuam ding.\n(2) Atu le atu tongh deuhmi thilri le hmun pawl kha ( kutka tlaihnak, cabuai, thutdan, mawtawka kutka tlaihnak tibantuk) thianh le zawtnak rungrul a um lo nakhnga a caan hman tein tuah ding.\n(3) Gas dawr kal tikah plastic kuthruk ihruk ding, gas rawn dih hnu ah an hmunthur hlonhnak ah thlonh ta ding.\n(4) Kut thian lomi in hmai, hnar, kaa i tham/tongh lo ding. A herh lo ah a leng chuah tuk lo ding le milengkai tuk rih lo ding.\n(5) A leng chuah paoh ah hmaihuh i huh ding. A leng chuah tikah zapizarang tham mi siloah tlaih deuh mi kutka, thilri pawl a si khawh chungin tongh lo ding.\n(6) Khuh khuh tik paoh le hachio paoh ah ban in ihuh hnu lawngah khuh khuh ding le hachio ding\n(7) Hi zawtnak phun pawl nan takpum cungah a langh ahcun siibawi he ipiah colh ding siloah inn ah ierh colh ding: khuh khuh, thawtnak le rim theih lo, hromfak,chungtlik , thawchuah harh , taklinh 100.00 dikkari ( degrees fahreneit), kihnak (khausik), khuasik ther than lengmang, taksa fak, lufak.


Songjoong Ki A Cuaituk ! Song Hye Kyo Nih A Pasal Ca Ding Paa A Thim Tthan Cang – THLIZIL THAWNGPANG\nSongjoong Ki A Cuaituk ! Song Hye Kyo Nih A Pasal Ca Ding Paa A Thim Tthan Cang\nJuly 15, 2019 Zohnuam World News\nSong hye kyo cu a pasal thin he an ii then hnu in caan rau lo bak in darling a nei colh cang an chim. Tutan ii a darling pa hi amah hrim nih a hlan kanchanh in pasal caading a ttha tuk tiah a rak ruat bal cang mi pa asi tiah an chim . Cun song hye kyo nih a sining vialte cu a chim dih hnu in, cu pa nih cun a poilo, zeipoah konglam ka thei ve dih ko, nain na ka vaak kho ding si ah cun kan lawm ko tiah bia leh ve cang.\nTi hin a chim nak hi Song hye kyo nih an helh hmasa ti nak si lo in, Pa nih a helh hnu ah song hye kyo nih a sining vialte a chim tu kha asi. Tutan ah a rau hlan ah vaa neih ttthan a timh ko lo maw song hye kyo hi tiah an cei leng. Song hye kyo nih cun a tu a duh mi pa hi a min cu a chim lo nain, Pasal nei tthan kho ding si law zeibantuk pa dah na thimh lai tiah an hal nak ah a chim mi cu , Hi pa ii a nun ning le a sining he ai khat lawng tein a chim ko tiah an chim.\nSong joong ki nih hin Song hye kyo nih a chim mi cu a theih nain , Darling a nei cu a theilo kho men tiah an chim. Nain an ii then hlan in a rak zohchih mi minung belte cu an um ko tiah an chim. Tutan biadik le a tak a si lo si cun , song hye kyo cu a rau hlan ah a Hnakru ai hmuh colh tthan ko lai tinak asi.\nCredit ; Songsong,FS\nPrevious Post:Khah!Wutt Home Shwe Yi Le Nay Toe , Zumh An Um Bak Lo Nak Sai Htee Nih Chimmi\nNext Post:Song Hye Kyo Nih Fa Nei A Rak Duh lo Nak Kong Fiang Taktak In A Chim, Hman Bak Ve


Voikhat Te Ah Nungak Pathum Aa Chiah Hna, An Poh I An Velh Pinah - THANGLAWI\nJuly 5, 2018 Lyly Par 0 Comments Asia\nTuluk rammi pa pakhat hmakhat te ah nungak pathum ngeimi pa cu a nungak pawl nih an theih i velh a tong. Nu pathum nihcun an tlangval Mr Fu tiah kawhauh mi nih “kan thinlung le kan tangka a fir” an ti. Hi pa nihhin a nungak pawl cu minung pakhat ah 200,000 yuan (£22,770) cio hrawng zong tangka a hlen rih hna.\nKan hnulei nikhat ni ahkhan a nungak pathum nihcun hmaitonh in bia an chalh hi a si i tuluk ram Nanning khua palik zung ah an report beh tiah an khua thawngzamhnak nih an rak langhter. Hiti nu pawl nih hmai tonh in bia an hal i an velh len ahhin Mr Fu cu lutaw hngal loin zaam khi aa tim len.\nNu pathum nihcun an zapi fonh 600,000 yuan (£68,170) hrawng an kan hlen ti an theih caah palik zung ah anmah nih kalpi an timh. Mr Fu cu a nunnak ruah bak khin zaam aa tim len nain a thinghung ngaimi nu pathum cu a tei kho hna lo. A nungak pakhat Ms Li hi mizer Mr Fu he a rianttuannak ah an rak i tong. Cuticun an rak i duh hnuah Mr Fu nihcun ka nu operation tuahnak ah 220,000 yuan (£22,770) ka herh tiah a rak hal i Ms Li nihcun zei ruat lo bakkhin tangka cu a rak cawih colh.\nMs Li nihcun Mr Fu a cawlcangh nih a zoh lengmang tikah a lunghring. A ruang cu Mr Fu ID a hmuh ballo pinah a umnak inn a chimmi zong kha tu le tu a thlen lengmang. Phone number pakhat ca a kuat lengmang lio a hmuh fawn tikah Ms Li nihcun a thli tein cu number cu aa ttial. Phone ca a kuat mi kong cu Ms Li nih bia a chalh tikah Mr Fu nihcun a thongh i a phone cu ruah lo piin tangah a tla.\nMs Li nih a phone cu rianrang in a laak i cu number cu direct in a chawn colh. An hun tlaih hnuah “a ho na si? Mr Fu he zeitin nan i theih” tiah a hal colh. Khatlei in “a nungak ka si” tiah a rak leh. Ms Li nihcun “keimah zong Mr Fu nungak ka si ve” tiah a hun chimh tthan. A pahnihnak a nungak Ms Wei nih Ms Li he phone kan i chawnh hnu cu ka lung rawk tuk tiah a chim.\nMs Wei nih thawngla hna sinah “kum khat leng kan um tti cang. A ka hlen lai tiah ka ruat baklo. Ka lunghrinh bal ko nain company pahnih ah ka ttuan i ka rian tamtuk a ka ti. Tangka 220,000 yuan (£22,770) hrawng a ka hlen ve” tiah a chim. Ms Wei nihcun a hnuah a hawi ttha Ms Tan zongkha Mr Fu he aa duh vemi an si kha a hun theih chap. Cu hnuah an pathum an i tong hna i an tlangval pa cu hmun khatte ah bia an chalh hi a si. An velh len minutes 20 hnuah palik pawl an rak phan i Mr Fu cu an tlaih tiah theih a si.\n← A Mit Khua A Hmu Lo Nain Sianginn Kai Tik Ca A Herh Dingmi Ball Pen Le Cauk Amah Tein A Rak i Cawk\nLungkua Chung Aa Tapmi Ngakchia 12 Le An Saya Pa Cu World Cup Final Zoh Dingin FIFA Nih An Sawm Hna →


Covid-19 Runvennak Sii Cu Kawlram Mipi Tan (10.8) Caah, Kan Cah Chap Tiah Dr. Khin Khin Kyi Nih Cun A Chim – Chintanbo\nCovid-19 Runvennak Sii Cu Kawlram Mipi Tan (10.8) Caah, Kan Cah Chap Tiah Dr. Khin Khin Kyi Nih Cun A Chim\nKawlram Mipi Tan 10.8 caah, COVID ကာကွယ်ဆေ Cawk Chap a si lai tiah Dr. Khin Khin Kyi nih a chim. Kawlram Milu 20% caah COVIDကာကွယ်ဆေး cu free tein a si lai i, mah hnu ah a dang 20% caah cawkchamh a su lai iအခမဲ့ ပြည်သူ့ကျန်းမာရေး ဦးစီး ဌာန၊ ဗဟိုကူးစက်ရောဂါတိုက်ဖျက်ရေးဌာနခွဲ၊ညွှန်ကြားရေးမှူးဒေါက်တာခင်ခင်ကြီး nih cun a chim.\nကမ္ဘာ့ကျန်းမာရေးအဖွဲ့နဲ le GARVI(ဂါဗီ)အဖွဲ့အစည်း Pawl hmunkhat tuahmi COVAX(ကိုဗက်စ်)အဖွဲ့ဝင် ram Pawl le kawlram zong aa tel ve caah tubantuk in ကာကွယ်ဆေး free tein ngah a si nak hi a si i, 3% cu 2021 ah a voi hnihnak thla thum thla zerhkhat nak le a tang mi 17% cu 2021 a voithumnak thlathum thla ah ngah ding a si te lai tiah a chim chih.\nMAh leng in GARVI(ဂါဗီ)အဖွဲ့အစည်း hna i bawmhnak in a dang Minug 20% Tan (10.8) caah ကာကွယ်ဆေး pawl cu cawkchap ding in kan tinpiah cang tiah ဒေါက်တာခင်ခင်ကြီ Nih cun a chim.\n‘ကာကွယ်ဆေး Pumkhat ah $5a si cun fang 5. cun phorhmn dollar တစ်ဝက် a si ah cun (5.5)dollar in minung Tan 10.8 caah kan cah chap mi cu kan tinpiah i mah a phak hin cun hi zawtnak rai hin himnak hi hmuh ding in zumhnak zong ngeih a si ko caah hnangam deuh a si cang lai nak zing a chim chih.\nCu Asi caah, a tu ah hin cun, mah ဒင် ကာကွယ်ဆေး pkaht cio in chunh dih hin cun zeitluk in dah စိတ်ချ a si lai. zeitin dah နောက်ဆက်တွဲရောဂါတွေလက္ခဏာ hmuh ning asi mi cu peh zulh in zohchun in ka cawlcang thluamah ko tiahဒေါက်တာခင်ခင်ကြီး nih cun a chim.\nKawlram aiawh in COVAX(ကိုဗက်စ်)အဖွဲ့ le GARVI(ဂါဗီ)အဖွဲ့အစည် pawl nih thim piak mi ကာကွယ်ဆေး pawl cu ahmasa bik ah hmuh a si lai i American, Rusia,Uk, India, Chaina Rampawl pehtleinak in biak chawnh tuahnak nih cun ကာကွယ်ဆေး nagh ding in an timlamh cuahmah lio a si ko.\nကာကွယ်ဆေ an sin a pjak ah cunn ပုဂ္ဂလိကဆေးရုံ le ဆေးစစ်ဌာန pawl zong ကာကွယ်ဆေး chunh khawhnak nawl pek an si lai caah ကာကွယ်ဆေး cawknak nawl le chunhnak nawl pek kho ding inn kan cawlcangh cuahmah lio a si tiah Dr. Khin Khin Kyi nih cun a chim.\nPresident Trump nih American mipi nih $2000 cio an ngah khawhnak dingah ka zuam rih lai


Thawngpang Thar Taktak, Ralkap Cu An Thaw Lawng A Taang Cang! An Mualpho Chin Lengmang Ko Cang Hih! – Chin 11 News\nThawngpang Thar Taktak, Ralkap Cu An Thaw Lawng A Taang Cang! An Mualpho Chin Lengmang Ko Cang Hih!\nRalkap an tla thluahmah an thaw te lawng a taang cang, UN, US tlangtlaak le bawmh hau loin mipi thazaang tein ralkap kan tei hna lai. A rau ti lai lo. CDM thazaang a thawng chin ralkap thazaang a tla thluahmah ve.\nMipi kan rian palik tam deuh an i chawh nak hnga le an datsi a dih zau nak hna hmaiton in pah bak lo ding. Palik nih lam an kham cun lamdang ah kal ding. Mibu tampi hmunkhat um nak in a bubu lamkip i um. Palik pawl thek kha kan rian a si. Caan a sau ti lai lo. Teinak kan hmuh ni a nai cang. An bank tiang a ro dih cang. An thaw te lawng a tang cang. Credit: Tluang Ceu Thang


Kan I Palh Tawn Ko Rua: Nupi Ngeih In Pawcawm Lawng Hi A Za Hrim Lo, Maw Laipa Hna – Chin 11 News\nKan I Palh Tawn Ko Rua: Nupi Ngeih In Pawcawm Lawng Hi A Za Hrim Lo, Maw Laipa Hna\nNu pakhat aman le sining hi pa tampi nih nan i fiang lo. Abik in Kawlram pa, Lai pa le India pa hi an zual khun. Nu pakhat na thit tikah a paw ka cawm khawh ko ti lawng in “nupi” thi hlah . Rawl cu anu le pa zong nih khim tein anpek khawh ko .\nMyanmar sining in tuak usih …Minthang Chan Chan nih achim mi cu …an pa he an ithennak kong ah keimah lei in pekchanh hnga ding le tuah ding hi ka tuah dih ko nain adonghnak ah asi khawh ti lo tikah kan i then mi asi . Atu hnu ahcun keimah cungah man ngei tein aka chia tu ram dang miphun, pasal athen cia mi ka si athei ko nain zeipoh aka cohlang tu he kan um cang .\nHi zawn ahhin pa pakhat nih nupi dang athit ahcun asual ah chiah asi lo.Asinain nu nih adang avat ahcun asual tukah kan chiah .Hi lungthin hi atha lo tuk mi asi . Nu hi Second sex ah aruat mi cu Myanmar le India hi an zual khun .\nHi zawn ahhin pa pakhat nih nupi dang athit ahcun asual ah chiah asi lo.Asinain nu nih adang avat ahcun asual tukah kan chiah. Hi lungthin hi atha lo tuk mi asi . Nu hi Second sex ah aruat mi cu Myanmar le India hi an zual khun .\nCUcaah nupi ka thit tikah tangkaa ka pek khawh cun aza tin ruah hlah ,Chim duh mi cu nu pakhat nih azaanmangaruahmi pawl atak in tlin ter dingah bawmh khawh kha asi . Cucu tuanvo lak tak cu asi . Acheu cu kan i umh cun zeihmanh na tuah lai lo ,inn ah fa le he nan um lai nan ti . Mah hi atha lo bikmi rap foih asi . Nu poh nih fa le zoh i aleng sining he pehtlaihnak vialte chah dih cu atha lo tukmi asi .\nMi zei nu poh pasal ngeih hnu zong ah mah zuam mi kha tuahnak nawl ngeih asi . Zeiruangtiahcun azuam mi te atuah khawh ahcun aman kha aphilh ti lai lo . Apasal hna nih midang aduh tak ahcun aman ngeih mi tiang philh in lungder asi . Nu pakhat na dawt tak ahcun respect na ngeih lai , atuah duhmi na tuah ter lai .Tangkaa kawl tu ka si ka chimmi poh na ngeih lai tin na ti ahcun dawt ah nu nih ruah asi lo .Sal le bawi pehtlaih ning asi . Pakhat le khat caihhmai ti le ruahti ding kha nu le va rian asi .\nCucaah midang cung zongah abik in na nupi cungah zeirel lo bantuk in chawnbia hlah . Anung na in alungthin na thah tinak asi .


MUIDAWH HTET HTET MOE OO CU MIPI NIH AN NAWN DENG KO – The Chinlung Post\nKawlram minthang mui dawh Htet Htet Moe Oo cu mipi nih an thah lo lawnglawng bak asi. Online cu si hlah sehlaw an nawn bak hnga. Ralhrang kawlralkap hna nih uknak an lak hnu ah Kawlram minthang mintami Htet Htet Moe Oo cu mipi sin ah a mui aa langh lonak caan hi a sau cang. Mipi zong nih an hlam ngaingai. Caan saupi aa langh lo hnu ah nizan ah khan LIVE in thil a zuar i a vun i langh.\nAsinain mipi nih Htet Htet Moe Oo cu an thah deng, chiat tiangin an serh. Hi konghe pehtlaiin amah Htet Htet Moe Oo nih LIVE video aa thlah hlan ah mipi hna sin ah rak ka theithiam te uh tiah a rak ti hna. Sihmanhsehlaw mipi hna nih tulio ram buai lio hna i hibantuk thil hna online in zuar cu tiah a mui langh ding an duh lo caah LIVE chungah faktuk in an phomh.\nThil a zuarmi cu hohmanh nih an lungah a lut lo i, thlerh khawhnnak bia lawngte in an thuat. An thuat tuk caah LIVE a thlahmi zong caan karlak angol i, a video zong a delete tthan. Ahnu caan rauh hlan ah LIVE a thlah tthan i, cu zongah mipi nih pehzulh in an tthuat tthan. Nain a LIVE thlahmi tu cu ngol ti loin a pehzulh thiamthiam.\nHi konghe pehtlaiin Htet Htet Moe Oo nih a timi cu ka damlo ruangah sizung kalnak ah tangka ka herh. Cu ruangah LIVE in thil ka zuarnak hi a si tiah a chim. Thil ka zuar lio zongah saupi ka tthu kho lo tiah ati i, a ihpah hna in thil a ka zuar. Hi kongah minung tampi an ruahnak aidang tthenkhat nih an zaangfah lio ah tthenkhat nih cun an zaangfah lo.\nCabia Dang: Relhmanh Na Khuaruahnak An Bawmh Lai. TIH A NUNG MI PALHNAK. Palh hi tih a nung lo nain tih a nung mi palhnak bel a um. Atu lio dohthlennak caah ttih a nung mi palhnak panga. February 27 ni ah ka rak tial. Cu hna cu: Hnu Kan Tolh Than Ahcun, Hraannak Lam Kan Zulh Ahcun, A Chung Ral Kan Tei Lo Ahcun, Caan Sau Caah Timhlamhnak A Um Lo Ahcun, Tutan cu kan tei hrimhrim a hau, kan tei fawn lai. Mizapi hna nan lung thul hrimhrim hlah u. Kaakeih mitthli luan tthan lai cu asi kho hrimhrim lo. Uknak tha lo cu minung nunnak ah ttih a nung bik mi pakhat a si.\nNihin ah doh kan ngol ahcun thaizing cu zingtho in sal kan si ko lai. Nihin ah kan si khawhnak lam cio in kan doh ahcun thaizing cu miluat kan si lai. MAH le a ralbawi pawl nih uknak nawl chuh an ka timh hi thla 5 leng asi cang nain, an kan chut kho rih lo. A ruang cu ngol loin kan doh hna caah a si ko. Asinain hraannak lam cu zul hrimhrim hna hlah usih. Hraannak kan ti tikah runvennak, kilvennak, i khamnak, ti bantuk biafiang hna he an sullam cawh sual lo ding a biapi tuk fawn. Ni a linh ahcun naidem kan kawl i ruah a sur ahcun nithawng kan i chinh,\nKhua a sih tikah angkilum kan i hruk. Cu bantuk in kan tuah cu kan himnak caah a si. Cu cu a dik mi a si fawn. Ni a linh ah mi an i dornak chuh, ruah a sur ah mi nihthawng lakpiak, Khua a sih tikah mi angkilum hrukkanh, tibantuk a si ahcun cucu hraannak lam a si. Mah inn te i khusak cu ahohmanh nih sual kan ti ballo nain mi inn va chuh cu ahohmanh nih a dik kan ti bal fawn lo. Caan a sau i tha a hun baat deuh tikah ralring ngai a haumi cu a chungral phunphun a chuak kho. Khat le khat i mawhchiat, sual i phawt, nang maw kei i tinak, cu deuh, kha deuh tinak pawl a um sual tawn.\nLung khah lo, lung rual lonak a chuak i a chungral atho sual. Cucu tih a nung taktak mi a si. Cucaah palh sualnak a um zongah kan lak ahcun i ngaithiam hna u sih. Rem le dai tein dohthlennak ah kalti ko hna usih. Palhnak a chuahpitu si lo ding zong i ralring hna usih. Dohthlennak ah hin ral tamtuk i serh sual lo ding a biapi. Ral i serh hlah. Kawltung tu fek tein i phun. Rallokap uknak doh le Federal Democracy ram ser. Cu vialte cu a za. Cu pahnih a dawntu poh tu cu kan ral. Ral khat. Rallokap uknak kan duh lo ti vial lawng in a za lo.\nFederal Democracy ram caah kan ttuan pah a herh. Kan tuan lai, kan tuan lai, Federal Democracy ram caah kan tuan lai. Nangmah le na chungkhat, na khua le ram, himnak le nunnak ca zongah caansau ca timhlamhnak ngei fawn. Hi thil panga te hi kan i tlaih ahcun teinak khuadei cu kan phan hrimhrim lai. Kan zingtho cu luatnak Ni a si lai. Credit: HCJ


Daw Aung San Suu Kyi Kum 77 Tlinnak Puai Tuah - News and Media\nNetherlands Ramchung Ah A Ummi Phungki Sianginn Ah Daw Aung San Suu Kyi Kum 77 Tlinnak Puai Tuah! Kum 2022 June 18 ah Netherlands ram Brenda khuapi chungum Netherlands phungki sianginn pakhat ah mizapi hruaitu Daw Aung San Suu Kyi Kum 77 tlinnak cu hlunghlai taktakin tirawl eidin puai an tuah i, “khim tein ei u, tampi in bawmhnak pe u” tiin program hmannak an ngei tiah theih a si.\nNetherlands ram ah a phanmi Myanmar rammi dihlak i fonh in bawmhnak phaisa an thawhmi Euro hna cu Myanmar ramchung i hramhram uknak le uktu SAC cu hriamnam tlaih in kahdohnak a tuah cuahmahtu hna sin ah bawmhnak kan pek lai tiah an chim. Crd – TCP


Raunak Sai Dham in Kandivali West, Mumbai - Flats for Sale in Raunak Sai Dham\nLooking for properties in Raunak Sai Dham?\nRent Semi Furnished Properties in Raunak Sai Dham\nProperties For Rent in Raunak Sai Dham\nRent Fully Furnished Properties in Raunak Sai Dham\nProperties in Raunak Sai Dham\nRent 1 BHK Flats/Apartments in Raunak Sai Dham\nRent 2 BHK Flats/Apartments in Raunak Sai Dham\nBuy 1 BHK Apartments in Raunak Sai Dham\nBuy 2 BHK Apartments in Raunak Sai Dham\nRented Unfurnished Properties in Raunak Sai Dham\n75L - 1.31CrEMI\nArea View Floor Plans 625 - 980 sq fti* 1 sq M = 10.76 sq ft\nAbout Raunak Sai Dham\nSai Dham, located at Kandivali West, Andheri to Dahisar in Mumbai Mumbai, offers well-designed 1, 2 BHK for sale. Launched by Raunak Group, the project promises all the basic amenities to its buyers like Rain Water Harvesting, Shopping Mall, Gymnasium, Swimming Pool, Staff Quarter. Kandivali West is bordered by important roads that render smooth connectivity to other major places of the city. There are also hospitals, schools, malls, banks and parks in the area.\nRaunak Sai Dham Amenities\nDREAM HOUSE CONSULTANT\nRaunak Sai Dham Price trends\nCompare Raunak Sai Dham with:\nOther sellers for Raunak Group Sai Dham


Kawl Ralkaap Le AA Ralkap An I Kah Ruang Ah Mipi Tamtuk An Thi Ṭhan Zaangfak Taktak An Si – Chin World News Evening\nKawl Ralkaap Le AA Ralkap An I Kah Ruang Ah Mipi Tamtuk An Thi Ṭhan Zaangfak Taktak An Si\nApril 23, 2020 Salai Van Myanmar News\nSalai Van|2020-Vaupi-23||Thinlung a faak in kan miphun hawihna kong ruah ah thinlung mithli a luang ṭheu tawn ko. Kan vawleipi pulrai a simi coronavirus ruang ah awlokchong in um a si lio ah kan unau cheukhat hna cu Myanmar ralkaap le Arakan Army pawl meithalkuan in an nunnak a liam ṭhan hoi ko. April 22 ah The Irrawaddy nih an thanhning in Rakhine State’s Minbya Township ah kan hnu cacawn nikhatni ah khan Myanmar ralkaap (Tatmadaw) pawl le Arakan Army (AA) pawl tukkahnak ruang ah mipi minung kum 30 nu cu kahthah chih a si. A chungkhar hna le midang minung pakua zong hliamh an si tiah an chim.\nMyanmar ralkaap pawl le Arakan Army pawl cu Yar Maung Bridge pawng ah an i kaap. Hi pawngkam ah a ummi khua pawl Min, Htaunt Chay, Myit Nar, Ah Wa khuate pawl hna cu faakpi in harnak an peek hna. Htaunt Chay khuami kum 30 a simi nu Myit Nar cu a nunnak a liam. A chungkhar minung pathum zong an hliamh rih hna. Cu lawng silo in Htaunt Chay khuami a dang minung pahnih zong hliamh an si rih tiah an chim.\nMin khua zong ah minung pali nih hliam an tuar tiah khuami sin in theih a si. Khuami nih an chim rihmi cu Tatmadaw hna nih Minbya chung ah a ummi Hparpyaw khuate pawng tlang in vanzaunglawng in an kah tiah an chim chih. Nizan he nihin he tukkahnak hi a um peng. Tatmadaw pawl cu Hparpyaw Village tlang in vanzuanglawng (jets) hna in an phomh hna. An meithal le an bomh puah thawng hna cu celhchuak an si loh. Vawlei hi a tlirh in a tlirh dih i tuar khawh ding phun khi a si loh tiah Hparpyaw Village administrator U Mya Tun nih cacawn nihnihni ah khan The Irrawaddy sin ah a chim. Ref: Irrawaddy\nNote: Chinworldnewsvening nih thawngpang kan ṭialmi hi kanmah nih kan phuahcawpmi kan ṭialmi a si lo. Reference/Credit/Source ṭha tein kan pek peng lai. Cucaah thawngpang kan ṭialmi kan palhnak a um cun theihter khawh peng kan si. Chinworldnewsevaning page ah pehtlaih khawh peng kan si. Mipi sinah thawngpang thlazamh na duhmi um cun kan i thlahzamh khawh piak ko.


Ramdang Motor Lisen Kong ah Norway nih Upadi an Thlen – Chin Community in Norway\nSeptember 29, 2010 ccn 0 Comments\nMalaysia, Thailand, Singapore, Indonesia hna in Motor mawnghnakLisen ai ken mi hna caah thawngpang\nAcunglei ram hna in motor lisen ai kenmi hna nih October 1, 2010 hlan ah an motor mawnghnak lisen an thlen lo ah cun an lisen hman khawh asi ti lai lo tiah Trafikk Vegvesen nih sep 20 ah an website in thawngthanhnak an tuah cang.\nAcunglei ram pawl bantuk in October 1 hlan ah hmankhawh a rak si nain cu hnu ah hmankhawh a si ve ti lo ding mi ram hna cu: lbania, Algerie, Argentina, Bosnia-Hercegovina, Brasil, Chile, Egypt, Filippinene, Hviterussland, Kina, Kroatia, Makedonia, Mexico, Moldova, Montenegro, Peru, Russland, Serbia, tidligere Serbia-Montenegro, Sør-Afrika, Taiwan, Tunisia, Ukraina, Venezuela hna an si.\nHman khawh asi ti lo timi nih a chimduhmi cu, motor mawnghnak lisen tuah tik ah a thar in a tuahmi midang bantuk cio in tuah ve a hau cang tinak asi.\nAtanglei ram nih pekmi motor lisen hna hi Norway ah hman khawh an si\nAustralia, Canada, Hongkong, Israel, Monaco, New Zealand, San Marino, Sør-Korea og USA. Japan motor mawnghnak lisen Class B ngeih ah cun, mawngh zong phit hau loin hman khawh asi.\nHi upadi thar hnulei ah a um mi ruahnak\nMotor mawnghnak lisen kha fawi tein ngeih khawh asi lo tik ah, ram chung lutmi minung a control hna lai ti zumhnak a um. Cun a biapibikmi le lang haan bikk ah chimceih mi cu, eksident tongmi zawrdeuh seh ti control an duh caah asi fawn. Norway hi vawleicung ram rum bik pakhat ah ai tel ko nain, ram rum hna lak ah motor lampi chiabik ram pakhat asi ve. Lam nih a chia, eksident le a tlawm khawh chung tlawm ding in an duh caah, nikhat hnu nikhat in trafikk upadi hi rengh an timhmi cu asi. A luan cia kum 40-50 lio ah cun, motor ngeih khawh le, mawnghkhawh kha an rak uar tuk nain, tu 21 century a hun phanh hnu cun, collective traffic le a si khawh chung in pawngkam a hnawmh ter lo bik ding motor hna le bi cycle tiang hmanh hman khawh an i zuam cang hna. Zeitindah kan hmuh ve timi cu mah tein rak ruah cio khawh asi.\nPrevious Previous post: Egersund Khua CCN-ec Meeting Kong\nNext Next post: Pu Victor Biak Lian Stefanus/Stephen Laksawng an Pek


PDF Pawl Nanmah Le Nan Rawl Kha Ei Ulaw Daite Khan Um Ko Uh – HRINGDILDEL LAIRAM\nPDF Pawl Nanmah Le Nan Rawl Kha Ei Ulaw Daite Khan Um Ko Uh\nMyanmar ram Model minthang Shwe Yupar Oo hi zei bantuk minung dah a si ti hi chim hau lo in kan theih dih lai tiah ruah chan nak ka ngei. Shwe Yupar Oo hi Myanmar ram lengcang thiam pakhat asi i, ralhrang ralkap pawl a dir pi tak tak mi model pakhat asi. Myanmar ram chungah cun ralkap an um lo cun a si kho mi asi tiah a ti tu bak asi. Vawlei chung ram hi kan zoh ahcun ram pakhat nih an ram ralkap hi an upat dih hna. Cu caah kan mah Myanmar ram mi zong nih kan ram ralkap hi kan upat hna awk asi tiah model minthang Shwe Yupar Oo nih a chim.\nCu caah cun Myanmar ram mipi vialte nih kan theih ding mi cu kan ram a him khawhnak ding le hnangam tein kan um khawhnak ding caah cun, ralkap hi kan dir pi peng a herh mi asi tiah Shwe Yupar Oo nih a chim. Cun a chim rih mi cu Myanmar ram mi pi nih kan theih lo mi thil cu, mi zei hi dah ralhrang an si ti hi kan theih lo mi hi a poi tuk mi asi. Myanmar ram chungah ralhrang hi PDF pawl hi an si tiah a ti i, Myanmar ralkap an that nak le a dir pi nak kong cu fiang tein a chim a ral a tha tak tak hi model nu pi hi a mak tak tak.\nMyanmar ram Model Shwe Yupar Oo nih a chim mi bia pawl cu a tang lei bantuk in ka rak langhter lai. Myanmar ram chung ah a um mi mino pawl hna nan theih ding ah chim kan duh mi cu mipi humhimbu PDF pawl hna hi Pubg nan kah mi le tower pawl nan hrawh mi te nih hin, Myanmar ralkap pawl hi kan ti khawh hna lai ti maw nan si. Nanmah le ti rawl kha ei ulaw, nuam tein um tu kha rak i zuam ko uh tiah Shwe Yupar Oo nih a chim. Myanram ram caah ral si hi rak duh hrim hlah uh.\nRalkap nan doh hna lai i nan tei hna lo poh ah khan Myanmar ram chungah a um mi “Tower” pawl kha nan hrawh dih hawi lai tiah chim. Ralkap pawl hi nan doh hna len zong nan thei hlei hna lai lo0h tiah a chim chih fon. Ram mipi humhimtu PDF le GZ mino vialte hna nan tha chia hrim hrim hlah uh nanmah nan hnu lei in mipi pawl nih an in dir pi ko hna. Myanmar ralkap pawl hi nan tei hlan tiang doh peng ko uh.\n← Tuhi Ralhrang Nih Nu Minung 30 An Tleih Hna I Siaherh Um Ngai An Si\nKa Fale Napa He Kan Tar Cang I Umnak Nei Lo In Kan Um Lio Ah Hin Kan Chawn Ta U Law Tiin Sunghno A Nu Mitthli →


Pa Pathian Thawng Le Hawi Le Nan Thlacam Piak Nak Thawng In COVID-19 In Ka Dam Ve Cang: Hram Ceu – Chuncha News\nVawlei cungah minung hi zei bantuk rum le thil ti kho ko uhsihlaw kan pum taksa a dam lo ahcun sivang in le nuam lo in caan kan hmang i zeihmanh tuah tuan khawh a si lo. Kan dam ko ahcun sifah retheih kan si zongah nung a nuam i zei thil tuah tuan poah ah ungthin tha a dam.\nAtu lio vawlei cung thawngpang lakah Corona Virus zawtnak kong hi thinlung a khoih bikmi a si. Minung nunnak tampi a kan lak cang i, minung tampi thih lai a bawh mi le lungre theih ngai in ihkhun cungah le room hmete ah mah tein a thlop lio mi um lio a si. Cu tikah hi zawtnak hi kanmah tuah sual ruang zongah kan i kuh mi a si lo i, rian kan tuannak siseh, leng kan chuahnak ah siseh, siizung hna kan kal nak ah ti bantuk in i kuh/chawnh khawh mi tu a si tikah dam lo kan tong hmanh ah ningzah ding pakhat hmanh a um lo.\nRamtha labang ahcun siibawi te an thiam, an si ai hmangmi le an thilri a tha tikah thinphan ding hrim zong a si lo, Atha bik mi tu cu hi bantuk thil ka ton/ngeih tik tu ah kan nupi maw kan pasal maw kan fa le maw kan unau le Pastor ti bantuk cu chim hrim a tha. Keimah pakhat ruangah ka pawngkam kha kaih khawh an si ve tikah chim hrelh lo bak a si. Kan i zohkhen tik zongah lung tha dam tein i zohkhen hi a biapi tuk fawn.\nAtu bantuk in kan Unau a si mi US ah khua a si mi Pu Hram Ceu le an nu hi ka uar taktak hna, Atu lio COVID-19 in ni 15 a zohkhen hnu ah Pathian nih damnak a pekmi kha mipi sinah a Fb ah Pa Pathian thawng in le hawi le hna nan thlacam piak nak thawng in ka dam ve cang!!! tiah lawmhnak bia a chim. Kan dam ahcun mah ti hin Pathian sinah lawmhnak chim bak ding a si. Laimi cheukhat cu ningzah phun khin kan um rua, dam zongah chim duh lemlo mi kan tam. Zawtnak dang he aa lo mi a si caah kan dam nak hi chim phuan a tha ngai mi a si. Bawipa nih damnak tlamtling he umpi chin lengmang ko seh. Atang ah an nu nih a zohkhen ning kong a tial mi cu lawmh a um ngai.\nKan pa COVID-19 in a zaw a tu cu pathian thawng in dam nak a hmu ve cang . Micheu nih cun ai ku ve lai tiah a ka ruah mi an um ve a sin ah ka ih pi a thlan ka kut in ka hnawh piak Pathian thawng in kei mah cu tu tiang ka dam ko nain khamh nak ding ah ni chiar ti sa ka ding peng mah zawt nak hi si nak in ti lum tam pi din piak a rak tha deuh. 😁😁🙏🙏🙏 Ref: Hram Ceu\nMaw Vawlei Aw Na Chuah Pi Mi Ah Hin Thawngpang Chia Le Ngaihchiat Nak Longte A Si Mu. Sayahleng Leng Hleng Aw Na Kan Liam Tak Fak Tuk Ee


Thantlang Inn 800 leng an khangh cang, inn 127 an khangh chap | The Chin Express\nThantlang Inn 800 leng an khangh cang, inn 127 an khangh chap\nThawngpang thar: January 6 ah inn 13 an khangh chap. Atanglei hi hmasa kan ṭialmi asi.\nMyanmar ralkap nih January 3 – 5 tiang ni 3 chungah Thantlang khua inn 127 an khangh. Inn 800 leng an khangh cang.\nTutan an khanghmi chung ahhin biakinn le biakinn zunng inn 5 zong an i tel. 5 hna cu;\nGospel Biakinn le\nGospel Quarter hna an si.\nTutan an khangmi inn 123 ngeitu hna min cazin cu atang hmanthlak ah zoh khawh asi.\nUknak firtu Myanmar ralkap nih September 9 in Thantlang inn khangh an thok i atutiang ah inn 800 leng an khangh cang. Mah chungah biakinn le biakinn zung 42 leng an i tel.\nAvoi 1nak September 9 ah inn 1\nAvoi 2nak September 18 ah inn 19\nAvoi 3nak October 29 = inn 164\nAvoi 4nak November 6 = inn 8\nAvoi 5nak November 9 = inn 2\nAvoi 6nak November 10 = inn 7\nAvoi 7nak November 11 = inn 3\nAvoi 8nak November 24 = inn 49\nAvoi 9nak November 27 = inn 96\nAvoi 10nak December 4 = inn 20\nAvoi 11nak December 5 = inn 38\nAvoi 12nak December 8 = inn 23\nAvoi 13nak December 18-20 = inn 65\nAvoi 14nak December 30 = inn 55\nAvoi 15nak December 31 = inn 4\nAvoi 16nak 2022 January 3- 5 = inn 123\nAvoi 17nak January 6 = inn 13 tiin a dihlak inn 800 leng an khangh cang.\nThantlang khua cu inn 2,000 hrawng a um i minung 10,000 hrawng an umnak asi.\nThantlang khuami vialte cu September thla dongh lai ah India ramri lei ah an zaam dih cang hna. Cheukhat cu ramri khuate ah an i dor, cheukhat cu India ram, Mizoram state ah an zaam.\nTangka ting thong tampi dih in sakmi, Thantlang khua a dawhtertu zalampi tomi inn ṭhabik le dawr vialte cu Myanmar ralkap nih an khanghmi inn 727 chung ahhin an ciam dih cang.\nThantlang khuami thong tampi cu ral daih hnu ah kir duh hmanh hna sehlaw inn an ngeih ti lo pinah an thilri vialte zong a kangh dih cang caah an harsa tuk lai. Asi khawh ahcun ralzaam sok in ram thumnak hna phan kho hna sehlaw an caah a ṭha deuh ngai lai – ramchung ramleng kan pale hna nih ram thumnak kal kho dingin chimrel (advocate) piak hna sehlaw ṭha tuk hnga.\nIndia ram, Mizoram state i Farkawn khua ah a zaammi Pi Mah Tial nih, “Ka fale 3 hi sianginn an kai khawh i rian an ṭuan khawhnak hnga ram thumnak ah kal kho hna seh ti ka duh,” tiah vawleicung media nganbik a si vemi Reuters sinah a chim.- Advertisement –\n“A liam cangmi cu khirh awk ṭha ti lo. Ka fale kong ka ruah ah ka lungrethei. Ka fale tal hi cu an khuasak fawi deuhte seh ti ka duhpiak hna,” ati — mah hi hmet law tling tein Reuters ṭialmi rel khawh asi.\nChin state cu minung ting 4 fai lawng kan umnak asi. 2021 February ah Myanmar ralkap le USDP nih mipi thimmi cozah uknak an chuh thokin Chin state mipi thong 70 (70,000) hrawng ralzaam dirhmun ah kan um cang. 30,000 hrawng cu ramleng ah an zaam i 40,000 hrawng cu ramchung khuate le ramtang ah an zaam hna.\nPrevious articleThantlang inn 40 leng an khangh ṭhan, inn 730 deng an khangh cang\nNext articleChin state ah Tang 10 camipuai phi ding aza lawng an si lai


Jeremiah 51:25 KJV - Interlinear Bible - Online Bible Study Tools\nInterlinear BibleJeremiah 51Jeremiah 51:25\nJeremiah 51:25 - Interlinear Bible\ntyix.v;M;h h'wh.y -mUa.n tyix.v;M;h r;h '$y,lea yin.nih ? '$y,l'[ yid'y -t,a yityij'n.w #,r'a'h -l'K -t,a ? r;h.l '$yiT;t.n.W ~yi['l.S;h -nim '$yiT.l;G.lig.w ? h'per.f\n<< Jeremiah 51:24Jeremiah 51:25Jeremiah 51:26 >>


US Navy Cdr. Clay Doss nih a ti ning hna cu dah ngai a fak ngai ko — Salai Ephraim Thawngpang\nUS Navy Cdr. Clay Doss nih a ti ning hna cu dah ngai a fak ngai ko\nAmerican Navy team pahnih hna cu nizan in South China Sea rili lei hawih in an kal cuahmah i China Navy team hna zong Islands tikulh in an ra cuahmah ve tiah an chim.Cun US Navy team in a kal cuahmah mi hna hi USS Preble le USS Chung Hoon hna an si tiah an chim.\nUS nih a tu bantuk in China Navy team a challenge mi hna hi international law phungning te in a tuah mi a si i kum 2019 chungah a tuh hi China a voi 3nak a challenge a si cang tiah US Navy Cdr. Clay Doss nih cun a chm.\nCun China nih South China Sea rili ah biatak tein t’an lak hram a thawk hi 2018 in a si a ralthuam le hriamnam t’ihnung pawl vialte hna cu khi hmun ah khin a chiah dih men hna lai tiah ruah a si.cun South China Sea rili bia tak tein a humhak hnu in China cozah cu hriamnam lei ah biatak tein an t’hangcho cuahmah cang tiah an chim.\nUS Navy Cdr. Clay Doss nih a chim ningah cun China cozah nih ningcanglo in South China Sea rili cu a humhak i mizei hmanh pal lo dingin mivialte hna cu para a kham kanh hna!China nih khi hmun khin mi zei hmanh a kham hna i ramkhelnak rian a t’uan awk a si lo!South China Sea rili cu mi zei paoh nih pal kai khawh mi hmun a si,mi zei ta hmanh a si lo caah China nih a humhak awk a um lo tiah a chim.\nUS Navy team hna nih a tu bantuk in China cozah cu South China Sea rili ah a challenge nak hi i tuk den duh ruangah si lo in China cozah nih South China Sea rili zei set dah a tuah ti dothlat duh ah a challenge hi a si deuh tiah an chim.South China Sea rili ah China nih hriamnam t’ihnung missile bomb hna le a ralthuam tampi a chiah cang hna i cu hlan bantuk in khi South China Sea rili ah mi zei hmanh ngatlai le ram dang mi a chawk vak mi an um ti lo ruangah hmai tonh tein US nih theih a duh bi a si deuh tiah an chim.\nTagged US Navy Cdr. Clay Doss nih a ti ning hna cu dah ngai a fak ngai ko\nBrunei nih hi Sharia law phunghram cu thla hnih le cheu hrawng lawng a hman manh →\n← An Prime Minister Nih An Ram Chung A Buaiter Dih Ko Cang Lai Hi


Kan Far Nu Mai Sui Hlei Tial Ruak Kong Ah Central Acozah Hnenih Cakuat Ding In An Tawlrel Cuahmah Lio – Onlinenungak\nKan Far Nu Mai Sui Hlei Tial Ruak Kong Ah Central Acozah Hnenih Cakuat Ding In An Tawlrel Cuahmah Lio\nSui Hlei Tial ruak ruak kongkau cu online chungah a linsa ngaingai. Thantlang Mino bu nih Central a cozah Naypidaw ah cakuat an timh i cakuat ahcun khua mipi lungtlin nak lethmat an lak cuahmah liao a si. Lethmat cu pumpak in siseh mibu zongin lakkhawh a si i Thantlang, Hakha, Falam le Chinram hmun cheukhat ah an lak cuahmah liao a si.\nCentral a cozah Naypidaw i ca an kuat dingmi cu Sui Hlei Tial ruak kong ah lai phung tein thlanmual i phum a sianglo tu tuanvo neitu signal hi an phutawk hremnak pe dingin halnak a si. Central a cozah sinah Thantlang Mino but nih ca an kuat lai i lungtlin pitu mipi lethmat zong telh chih ding a si. Lungtlin pitu mipi lethmat cu Thantlang, Hakha, Falam le Chinram hmun dangdang ah inn kip ah an hal cuahmah hna i ho hmanh rumro lo in an nawr hna lo i mah lungtlin ning ciao in lethmant an thut.\nHi thil kongah Falam Khawpi zongah Inn kip ah kal hnawh hram thok a si i, minung 100 hrawng lethmat thutu an um cang tiah theih a si. Lethmat cu tuzarh cavcawn ni 5 tiang Inn kip ah lut in an hal thluahmah lai i a cozah Central ah an kuat lai. An halmi cu lai phung in Sui Hlei Tial ruak phum a sianglo tu pawl daantat kha a si.\nHi kongkau ah hin Chin Cozah nih a ni cu zung khar ni a si ruangah nehhnu i mipi an lungawi lo hnu lawngah kan thei i Peng cozah nih rem a tining in lai a rak relmi a si tiah an chimfian. Cupin ah peng cozah nih tuahsual mi a neih a si ahcun mipi zawn an ruahtuk ruangah a si lai tiah an ti. Cun peng sibawi hotu nih khawchung luh kan rak sian ko nan, tuanvo la ngamtu an um lo ruangah khawleng i kan rak phum nak a si tiah an chimfian ve.\nMai Sui Hlei Tial ruak kong ah mipi nih an lumgtlin lonak cu langhter dingin in Thantlang Mino siseh mibu dangdang an beisei tuk nan, Covid 19 phung le phai ruangah sandah piah cu a ngah lo tiah theih a si i Central a cozah sin ah ca an kuat tthan nak a si.


HRIAMNAM TEITU FIMNAK LE CHIN MINO – BEECHŸ THANG\nAugust 19, 2020 August 19, 2020 Beechy Ram Tin Thang\nHRIAMNAM TEITU FIMNAK LE CHIN MINO\nPhungthlukbia 16: 16\nFimnak ngeih hi sui nakin a ṭha deuh, hngalhthiamnak ngeih hi ngun nakin thim deuh awk a si.\nNelson Mandela “Fimthiamnak cu vawlei thlennak ding caah na hman khawh mi hriamnaam a si.”\nSudner J. Harris “ Fimthiamnak nih aa timhbik mi cu thlalang kha thlalangawng an can ter a si.”\nMandela le Harris nih an chim mi bia nih a langhter mi cu zeitluk in dah fimthiamnak hi thlennak ah aherh ti si ko. Society pakhatkhat ah fimthiamnak um lo khawh a si lomi zong kha a langhter fawn. Society pakhatkhat ah cawisannak ding caah fimthiamnak cu hriamnam ṭha bik a si. Fimthiamnak nih a tuah hmasa bik mi thil cu zeibantuk minung dah ka si, zeidah kan tuah awk si, zeidah thiamnak ka ngeihmi si timi vialte kha a kan hngalh ter. Asining aa theihngal lomi, Pathian nawl a ngai lomi hna kha Pathian nih thluachuahnak zong a pe fawn hna lo. Chin mino hna nih zeitindah fimthiamnak cu sui nakin kan duh deuh awk a si i ngun nakin kan i thim deuh awk a si, timi cu a tanglei ah kan vun zoh ṭi hna lai.\nPhungthlukbia cauk cu mifim pawl chimmi le caan tampi ah caṭial thiam tampi nih an ṭialmi khomhmi cauk a si. Acheukhat pawl cu hramthawknak ah a ṭialtu kha a langhter tawn. 1: 8-9: 18 and 31: 10-31 lawng hi a ṭialtu a langhter lomi si. 1: 1-7 nih Phungthlukbia chung ah zeidah a kan cawnpiak duh bik timi kha a langhter dih i a ṭialtu Solomon si ti zong kha a langhter fawn. Sihmanhsehlaw Conservative Scholars nih Solomon hi mah cauk tam u deuh ah ṭuanvo ngeitu si tiah bia-alnak an tuah. Cun Critical Scholars cheukhat nih an timi cu Phungthlukbia cauk hi Solomon nih a ṭialmi si hrim ko tiah direct in koika hmanh ah langhternak a tuah lo tiah an ti. Agur le Lemuel hi voikhat lawng an lang( 30: 1 & 4) . “Mifim” pawl cu theihhngalh lo pawl an si. Cun group in a langhter mi cu “Hezekiah mi hna” ti hi a si (25: 1). Cucaah hi Phungthlukbia cauk hi Solomon pakhat lawng nih ṭialmi si tiah kan ti kho lo. Minung tampi nih rak ṭial i khomhmi cauk tu a si.\nPaul a tuanbia kan zoh tik ah a sianginn kainak le ca a cawn ning pawl kan hmuh, kan theih hngalh dih mi kha si ko. Paul hi Gamaliel kut dang ah fimthiamnak a rak kawl mi a si i, Roman ralbawi zong a rak ṭuan balmi a si. Paul a nunnak kan zoh tikah zeitluk indah fimthiamnak aherh zia kha kan hmuh khawh. A dikmi nuncan ziaza le phunglam cawnpiaknak nih minu mipa kha a fim ter, cun ram le miphun, khrihfabu le innchungkhar hmailei karhlannak ding caah ceunak a phurh. J.F. Kennedy nih “ kan ram dirhkamhnak ding caah fimthiamnak hi kan hriamnam pi cu a si ko” tiah a rak ti. Kan ram le kan miphun, kan khrihfabu, le kan innchungkhar caah fimthiamnak a herh.\nPhungthlukbia cauk le ram sersiamnak ah nu cawlcanghnak\nPhungtlungbia cauk chung ah kan hmuh khawhmi cu zeitluk indah Israel miphun hna cu saltannak in an rak chuah hnu ah an ram sersiamnak ding caah nu hna nih an fa le fimthiamnak an kawlnak ah zeitindah an cawlcangh ning kha kan hmuh khawh. Phungthlukbia cauk nih a kan cawnpiakmi cu atlangpi in (i) miphun fimthiamnak (ii) zunglei fimthiamnak le (iii) biaknaklei fimthiamnak (or) pathian kong cawnnak he aa pehtlaimi cawnnak an si. Miphun fimthiamnak ah cun timhmi pakhat lawng an ngei i, minu mipa kha a nunnak ah thiam lak in an cawnpiak hna. Practical siloah hneksaknak kha an cawnnak ah an hmanmi a hrampi cu a si. Cun innchungkhar ah zeitindah ṭhutdir ning si awk si timi kha an cawng fawn. Sihmanhsehlaw pahnihnak zunglei fimthiamnak tu ah cun group kha limit an tuah. Mizapi nih an cawn khawh lomi cawng ding in an thim hna. Tahchunhnak ah tlangbawi, siangpahrang, mi lianngan deuh, etc…Pathumnak fimthiamnak cu a cunglei pahnih he aa ralkah ngai. Aruang cu pathumnak ah cun mizapi caah a timhmi asi i a timhmi zong cu mizapi cu fimthiamnak pek asi ko. Pathumnak nih aa timh bik mi cu “Pathian ṭihzah kha fimnak hrampi asi” ti kha a si.\nInnchungkhar kan cawlcangh ning kan zoh tik ah pa bik nih innchungkhar ah zohchunh awktlak asinak ding caah a nupi he lungkhat si hau. Cun patling ruahnak tling a chuahpimi, a nupi cung ah zumhtlak asimi si hau. Innchungkar ah fa, nu le pa pehtlaihnak ah pa nakin nu cu an teima deuh. Sianginn kan kai tikah kan sianginn kong he pehtlai in thil pakhatkhat um tikah pa nakin nu nan teima deuh…Tuni kan thil tuah ning hi Israel mi hna zong an ram sersiamnak ding caah an fa le cung ah nu nih ṭuanvo tampi an la i an cawlcang ve tikah Phungthlukbia cauk ah Nu le fimthiamnak kong kha a kan cawnpiak i a kan theihhngalh ter. Fimthiamnak timi biafang zong hi Biakam Hlun ah cun Nu he a pehtlaih ter tawn. Daal 8nak ah Nu kong kha Daal 7nak bantuk in a kan cawnpiak. Israel mi hna sal an tannak in an luat hnu ah an ram sersiamnak ding caah Nu nih biatak tein an fa le kha an cawnpiaknak, fimchimnak in hma an rak la ve. Cu ve bantuk in kan nih Chin mino hna zong kan ram, miphun, Khrihfabu le chungkhar sersiamtu ding kan si hna. Sersiam khawh nakhnga atu tein fimthiamnak kan kawl a herh. Cu fimthiamnak cu hringtu nulepa zong nih ṭuanvo nan/an ngei ve.\nDaal 10-31 hlan, Daal 1-9 nih a kan cawnpiak mi cu zeitluk in dah Pathian ṭihzah hi fimnak hrampi si timi le ahrutmi cawnpiaknak zulh kha zeitluk in dah ṭih nunzia kha a kan cawnpiak. Daal 9nak ah kan hmuh khawh rih mi cu Nu phunhnih an si. Afim mi le ahrut mi. Innchungkhar ah fale nih lawmhnak an chuah pi tikah hringtu nulepa cu an fim tinak kha si ko. Cun Nulepa zong kha sersiamnak ah tei an ma. Inchungkhar ah fale nih ngaihchiatnak an chuahpi, phurh tikah hringtu nulepa an nuncan ziaza kha zeibantuk dah si timi kha alangh ter i zeibantuk cawnpiaknak dah an zulh timi kha a lang fawn. Cucaah kan nih Mino hna zong nih miphun dang hna karlak kan um tikah kan nuncan ziaza in kan innchungkhar sining kha a langh ter tawn ve. Fimthimnak nih minu mipa a si ning kha a cawisan. Kan sifahnak le kan ziaza ṭhat lonak vialte hi kan fimthiamnak a niam deuh ruang ah a si. Afim thiammi Nulepa nih cun an fa le kha sianginn an kai ter hna i fimthiamnak an kawl ter hna.\nNan theih cio bantuk in hlan lio Greek miphun cu fimnak cawnnak a uarmi an si. Nihin tiang kalning aa dang taktakmi fimcawnnak ningcang (Education system) pahnih a chuahtertu an si.\nPakhat cu Sparta khua fimcawnnak (Spartan education) a si. Thluak lei fimnak siloin takpum lei thiamnak a simi raldohnak le tukvelhnak lei ah a ṭhawng i a thiam taktakmi cawnnak a si. Nunning a niam bikmi sal pawl le misifak nih dothlennak an tuah khawh nakhnga lo an cawnpiak hna, training an pek hna. Tihal le rawlṭam tbk. harnak tuar kho dingin a har taktakmi training an pek hna. Ti lo le rawl loin an um ahcun midang thil zong fir a hauh te lai caah fir ningcang zong an cawnpiak hna. Thil an fir lio ah an tlaih sual hna ahcun fak taktak in an hrem fawn hna. A ruang cu an fir caah si loin mi an i tlaihter caah a si.\nA dang pakhat cu “Athen fimcawnnak” a si. Tuchan Democracy ram i an hmanmi fimcawnnak phung a rak thawknak a si. Thluak in khurkhua ruahnak le fimnak taktak kha biapi ah a chiah. A tawinak in chim ahcun Spartan sianginn nih thiamnak (skill) tha a pek i Athen sianginn nih fimnak (wisdom) tha a pek. Cuticun Homer bantuk caṭial thiam le mifim min thangthang Aristotle, Plato, Socrates tbk. an hung chuak. Greek holh zong cu chan lio vawleipi nih hmanmi holh a rak si.\nBC kum zabu panga hrawngah Rome cu Latin Khuaram lakah ram hmete pakhat a rak si. A hnu ah Rom cu a lianngan chin lengmang i Rom Pennak (Roman Empire) tiang a rak phan. A pawngkam khua vialte a uk dih. Greek ram chung vialte Rome nih a va tuk i a tei dih hna. Cu tikah Greek mifim tampi cu sal ah an tlaih hna i Rome ah an ratpi hna. Cuticun Greek mifim le cathiam tampi cu Rome uktu hna caah sal rian an rak ṭuan. Mitthlam in hei suai ahcun Rome uktu nih Greekmi cu minung covo vialte an pe hna lo, an duh paoh in an tuah hna. Rome meithal nih Greek fimnak cu a tei ti awk in a rak um.\nSal nih a bawipa fapa ca a chim\nMeithal aa bochanmi Rome Pennak cu duhsah tein a ṭumchuk ziahmah. Aruang cu Rome ralbawi hna nakin an sal simi Greek pawl ca an thiam deuh pinah an fim deuh i a si. Rome uktu upa hna nih an fale cachimtu ah an sal a simi Greek pawl an hman hna. Sal nih a bawipa fapa cachimtu ah a cang. Greek mifim pakhat cu Rome ralbawi caah sal a si nain Rome ralbawi fapa caah cun cawnpiaktu saya a rak si. Aristotle zong Alexander Ngan ngakchiat lio ah ca a rak chimtu a saya a rak si.\nCuticun duhsah tein Latin holh zong a tlau zuahmah i Greek ca le holh nih hmunhma a hun lak. Homer nih Greek holh in a ṭialmi “Iliad” le “Odyssey” biazai zong Latin holh in an leh. Mi tampi nih Latin holh nakin Greek holh an hun uar deuh. Greek fimcawnnak zong a hung laar chin. Hi caan lio ahhin Greek holh zong hman a duh lo i Greek saya zong lak a duh lomi Rome Hruaitu upa cu Cato a si. A fapa zong amah nih ca a chimh. Greek mifim cu a doh hna. “Sal nih cachimh phung a si lo” tiah a ruah. Asinain fimnak taktak cu mi nih duh cio a si tikah Cato lila zong a hnu ahcun Greek ca le Greek ruahnak (Philosophy) a cawng ṭhan ve.\nPaul zong Rome cakuat a ṭial tikah Latin holh a hmang lo, Greek holh a hman. Cu bantuk in Greek nunphung zong sal i an umnak Rome Pennak chungah a nung. Nihin ni tiang sianghleiruun i cawnmi ca ṭhenning (Liberal Arts) hna hi Greek chan in aa thawkmi a si. Greek cu mitlawm an si, meithal uknak tangah sal an si. Sihmanhsehlaw fimnak an ngei, ca an thiam, an holh an i nunpi, an nunphun an hlaw lo. Cu caah meithal uknak kha an tei khawh. Phundang in chim ahcun Greekmi cu mi khua le mi ram ah an um nain pumpaak pakhat cio nih nunfelnak an ngei, inn an phiah bu, kedan an hnawh bu, thil an suk bu le a niam bik rian an ṭuan buin ca an i zuam, tei an ma, khurkhua an tuak. Cucaah, vawlei uktu tiang an i chuah. Chin miphun zong fimthiamnak kan ngeih ahcun meithal cu chim lo nuclear hmanh kan tei lai.\nMi kut tangah sal rianṭuan zong hi sianghleiruun kai bantuk a si i fimnak cawnnak ah hman khawh a si. Kan chim cia bang Greek miphun cu an bawipa teitu ah an hung i cang. Mi-hrin le sa-hrin ngaingai nih cun miphun nganpi lak le nawl ngeitu miṭha lo kuttang a um zongah a sung bal lo. Zeicahtiah a ngeihmi fimnak le thiamnak nih a nunphung le a holh a nunter. Meithal he ral a do lo, fimnak he ral a do. Zeicatiah fimnak cu meithal teitu a si. Cucaah kan nih Yangon Chin Mino, a hlei in Lai Baptist Church mino hna nih hmailei kan ram, kan miphun, kan khrihfabu le kan innchungkhar ah fimnak hi ral donak ah kan hman khawh nakhnga Fimnak hrampi a simi Pathian nih thluachuahnak kan pek piak ko seh. Amen!\nNOTE: Hi Sermon hi October 21, 2018 Lai Baptist Church, Yangon Mino pumhnak ah ka rak chimmi a si.\nPrevious Towards Inclusive Communities: People Living with COVID-19\nNext Pluralism and Ethics of S.J. Samartha


KAN MIPHUN HRUAITU DINGAH MIN AUNG HLAING NIH A THIM CANG HNA – The Chinlung Post\nKAN MIPHUN HRUAITU DINGAH MIN AUNG HLAING NIH A THIM CANG HNA\nChin mi pahnih an vun i tel tthan ruangmang cang ko hih Ralhrang kawlralkap hna nih an thimmi chungah minung pahnih Chinmi an i tel. SAC nih Ramkulh le Ramthen Vuanci Pawl a Thim Hna. Nihin (August 1) ah SAC nih Myanmar ramchung ramkulh le ramtthen pawl ah vuanci rian a pek hna i Chin ramkulh vuanci rian hmun 7 ah rian pekmi SAC misa pawl cu a tanglei bang hin an si.\nPakhatnak. Pu Ngun San Aung (Ramkulh Chief Minister) (2) U Sein Tun Hlah (တိုင်းရင်းသားရေးရာ/Ethnic Affairs), (3) U Soe Lwin Moe (Lamsul lei vuanci), (4) U Nay Lin (Zatlang lei vuanci/Social Affairs), (5) Pu Han Cinh Zam (Sipuazi vuanci), (6) Col. Han Win Aung (Runvennak vuanci), (7) U Kyaw Ngyein (Leichungchuak mansung thilri vuanci).\nA cunglei SAC vuanci hmun 7 ah Chinmi chung in Pu Ngun San Aung le Pu Han Cinh Zam riankhinh an si ve. SAC nih nihin ah “Caretaker Government” (အိမ်စောင့်အစိုးရ) timi a sermi thawng a thanh dih lecangka in a cunglei vuanci pawl riankhinhmi thawng an thanh colh ve hi a si. Credit: The Chin Journal\nThawngpang dang: CCU siangakchia pahnih Caretaker ralkap nih an tlaih hna, an thawng theih a si rih lo. July 31 ah Caretaker (SAC) ralkap nih Chin Christian University (CCU) siangakchia pahnih cu Rero tiva pawng ah an tlaih hna i an thawng theih a si rih lo.An tlaih mi hna hi Aung Thang (B.Min) le John Bi San (M.Div.) an si, tiah kan theih. Matupi Peng, Thlangpian khua lei ah tiva a kal.\nAn rak kir lei July 31, zaanlei sml. 2:00 hrawng Rero tiva pawng ah Caretaker ralkap nih an tlaih hna i atu tiang an thlah rih hna lo. Khoika lei an kalpi hna ti zong kan theih khawh lo ca ah chungkhar le Khrihfabu nih kan thinphang ngaingai. Thlacamnak in kan bawm hram u,” tiah min langhter lo mi Pastor pakhat nih The Hakha Times ah a chim. THT\nTLAMTLING TAKTAK LE FIANG TAKTAK IN A LANGHTER KO CANG HIH


An Nu Nih Nauphir (3) A Pawi Kong An Pa Nih A Theih Tikah An Umtu Ning – Lai Holh News\nAn Nu Nih Nauphir (3) A Pawi Kong An Pa Nih A Theih Tikah An Umtu Ning\nFa le hi cu Pathian thlawchuah an si bantuk in vawlei cung ahhin a sunghlawi bikmi an si ko. Nu le pa asimi poh nihcun fale cu dawt dih asi, cupin ah a dam le dam lo siseh ni fate an tlawnlennak ah a lubgre theimi cu nu le pa hi kab si ko.\nAn nu nih faphir (3) a pawinak kong an pa nih a theih tik ahcun a khuaruah a har tuk, a thinphangmi hna a lo. Asinain aa lawm tuk ticu a lang. Mah faphir (3) a pawimi nu hi Stephanie Valas ti asi i cu hlan ah fa pahnih an nei cang.\nA tu faphir (3) a van neih cun panga an si lai tinak asi. An nu nihcun an pa cu ultrasound kha a piah i a hnu ah a lung a hung fian tikah cun a lautuk piin ah aa nuam tuk fawn. A DL nihhin phone in video a rak thlak ziar.\nA video hi rak zoh ve hmanh uh, an pa umtu zia hi nan hmuh ko lai.


Coronavirus Ruangah Australia Lai Dawr Facang A Man Kai Taktak Timi Kongah Lainu Nih Fiang Taktak In A Chim Cang Hih! Video – Chin World News Evening\nCoronavirus ruangah ramthum a ummi Laimi cheukhat harsanak an tong ti u sihlaw kan palh tuk men lai lo. Chin ralzaam tampi kan umnak Australia ah facang a dih lai tiah thawnngpang a thang. Cu lawng hlah zeitindah an ti rih ah cun, facang man zong a kai lai tiah theih a si fawn. Coronavirus ruangah US ram chung le Nichuah, Nitlak Australia ram chungah um Chin ralzam cheu khat hna le Asian ram mi zei maw zat hna (Dawr) an tuah.\nRuahlo pi in Coronavirus a hung chuah tik ah t’an t’hat nak ah an hman ciammam i Lai Dawr Ngeitu zong siseh,Asian dawr ngeitu hna zong siseh,Facang man cu an kaiter bu Facang cawk awk hmanh a har cang ti a si. Cu konghe pehtlai in Australia Lai dawr a ngeimi pakhat tonbiaruahnak an ngeihmi rak rel ve.\nAustralia ah lai dawr Chin Family Store ngeitu L L B Channel thawngzamhtu hna nih biahalnak an tuah hna. Cu biahalnak an tuahmi cu video kan chiah chih i video ah tling tein ngaih khawh a si. Facang a kai maw or nan ngei ti maw? timi biahalnak an tuah i lehnak a tuahmi hna cu “Atu lawlawse cu kan facang zong a dih ve i asinain a phan tthan lai. Zaalei ah a phan than lai i a um tthan ko lai. A man cu a kai tuk lai lo Company lei nih a ka kaihning in a kai ve te ko lai,”. “hmalei caan hna ah teh facang hi Tuluk ram maw a rak phan taktak ko i caan saupi a kan phih lai ti nan ruat? tiah biahalnak a tuah i lehnak a tuahmi cu “Caan saupi cu a kan phih/block lai ti cu kan ruat lemlo. A tu a rak phan lai dingmi facang zong nih a hlankan tein min a pe ciami zong an um. Facang law si loin, chiti zong a dih pah,” tiah dawr ngeitu Ṭha Ṭha nih a chim. Video timi hi rak hmet law a chimnak ngaih khawh a si.\n||Biakilh: Laimi kan mak ngaingai. Laimi le Laimi cungah dawtnak kan ngei lo ngaingai tiah ka ruah. Cheukhat cu hibantuk buainak maw kan ton lioah hin thil caan ṭha ah hmangin thil man hna kan kaiter i thil sining lo pi in tuaanh kan hmang.||\nKhah China Cozah Biathli Vialte An Phuan Dih Cang


EU Ti Ralbawi Nih, Ralkap Bawizik pawl Cu Kan Pi Suh le A Hawi Le Tlaihmi Thlah dingin A Hal Than Mi Hna hi An Yes Tak te Hnga Dik Maw? – Onlinenungak\nEU Ti Ralbawi Nih, Ralkap Bawizik pawl Cu Kan Pi Suh le A Hawi Le Tlaihmi Thlah dingin A Hal Than Mi Hna hi An Yes Tak te Hnga Dik Maw?\nDaw Aung San Suu Kyi He Tlaihmi Hna Thlah Dingin Myanmar Ralkap Cu EU Ti Ralbawi Nih A Hal\nMyanmar ramchung tu lio a cang cuahmah mi he pehtlai in EU i ral lei zipeng zung in ti ralkap Tongmangbawi Herve Blejean nih Myanmar ralkap tongmangbawi Soe Wine cu March 8 ah Telephone im an i chawnhnak kong cu EU nih thawngzamhnak ah a tial.\nMah hi February 1 i ralkap nih rampi nawl ngeihank a lak hnu ah EU nih Myanmar ralkap he pehtlai in a voikhat nak an i chawnhbiak nak a si.\nHruhru hranghrang in um le khuasak a rianrannak in ngol ding, duhlonak langhter mi ti khawh tawk in kilkawm ding, hliam tuar le nunnak liam mi um ter lo ding tiah vulei pumpi upadi zulh dingin EU Tongmangbawi Blejean nih Myanmar ralkap cu a chimh hrinh hna. Zei bantuk ralkap hmanh nih mipi cu a runven hna awk a si tiah a chim chap fawn.\nCu hlei ah ramkhel biaruahnak tuah dingin in le Democracy phung in thimnak a tuahmi hna tlaih mi Daw Aung San Suu Kyi le U Wine Myint telh in tlaihmi hna ramkhel upa pawl dihlak thlah dingin EU ti ralkap tongmangbawi Blejean nih Myanmar ram uknak la tu pawl cu a cah hna tiah EU lei nih thawng zamhnak ah a tial


Malaysia MCO 04 February tiang sauh tthan a si – Hakha Cherry\nMalaysia MCO 04 February tiang sauh tthan a si\nMalaysia ram chung state 9 Penang, Selangor, Kuala Lumpur, Johor, Putrajaya, Labuan, Sabah, Melaka le Kelantan ah mipi cawlcanghnak cozah nawl chuahmi (MCO) cu 27 January thok in 04 February 2021 tiang sauh tthan a si.Mah hi an sauhnak a ruang cu ni hlei li chung 07 in 20 January karlak ah mizaw (positive) a karh tuk ruangah a si.\nTulio MCO cu lam a khammi ralkap pawl zong phungning lo minung tlaihkhihnak nawl peek an si. Cu caah, MCO nawl buar ruangah tlaihkhih ngaingai caah kan rianttuannak le kan i chawhlehnak ah ralring deuh tein um i zuam cio hna usih.Siaherhnak he, CRC Malaysia Credit: The_Star_News\nAdang relchap Tahan khuapi ah solar mei short ruang ah inn pakhat a kaang Inn kanghnak kong he pehtlai in inn ngeitu Pu Sang Hlei Khup nih, “Inn a kanghnak a ruang bik cu inn ah kan hman mi Solar Mei short nak ruang ah a si ko lai tiah mizapi nih kan zumh dih cio mi a si. Aruang cu Solar chiahnak hmun in mei hi aa thok mi a si. Inn hi a dihlak in cun a kaang manh lo. Inn hi dot hnih a si i a cunglei lawng a kaang i a tanglei tu hi cu a kaang manh lo,” tiah The Hakha Post ah a chim.\nHi inn kangh ruang ah pawngkam in a kangh chih mi a um lo. Cun, atu hi innpa chak thlang hna nih thianhhlimh an bawmh cuahmah hna a si. Cun, inn kangh ruang ah Cozah lei rian ngeitu hna nih tangka sing thum an liamter hna tiah kan theih.\nTuzing zong Thantlang khua luh lai Laipawng lung phak hlan i a ummi Pu Ram Ceu Thang te inn zong a kaang tiah theih a si. Credit-Photo/ The Hakha Post\nPu.Si Bik sining hrilhfiahnak.Pu Si Bik hi Sianginn catang Tangkhat hnih hrawng akai mi asi.\nPresident Joe Biden cu white house i Covid-19 dohnak caah a timhtuahnak a chim i President Executive Order zeimawzet zong a chuah chih.


GOOD NEWS TAKTAK: BENJAMIN SUM NIH TAMTUK BAWMHNAK A PEK – The Chinlung Post\nGOOD NEWS TAKTAK: BENJAMIN SUM NIH TAMTUK BAWMHNAK A PEK\nJuly 6, 2021 admin Chin 0\nUpat tlak Benjamin Sum a cawlcang tthan. Uar a um kho taktak. Kawlram ah minthang Lai pasalttha hlasak thiam minthang Benjamin Sum nih Kalaymyo caah bawmhnak tam taktak a pek. Kawlram minthang Laipa Benjamin Sum nih tutan ah Kalaymyo caah kut a samhmi hi ting 14 bak a si.\nHi konghe pehtlaiin thanhnak an tuah mi cu Benjamin Sum Nih Kalaymyo Ah Bawmhnak A Pek, Myanmar Idol Season 4, Runner Up Benjamin Sum nih a Youtube Channel in chawve a hmuhmi cu Kalaymyo Covid -19 harsatnak a tongmi caah 1,400,000 MMK a hlut.Phawtzamhnak ding hmun hna cu Tahan 400,000, Hmunlai 400,000, Pyinkhonegyi 400,000, Poverty Aid Society (PAS) 200000 tiah an langhter. Awnmawi Zuun Help Team\nThawngpang dang: Kawlram ah a cangmi harsatnak le buaibainak pawl hi a dih dongh cang nak ding caah ASEAN embassador nih thaazang chuah in a riantuannak cu Russia ram nih fek tein kan cohlan ve tiah Russia vuanci pa nih tuni July ni 6 ah a chim. Cupinah SAC ralkap hruaitu upa pawl sin zongah mah kong kan cohlan nak kong cu ca kan kuat hna tiah a chim chih.\nRalkap hruaitu pawl he kan I chawnh biaknak ah ASEAN ram pawl nih hnatlak nak an tuah mi kong 5 cu Russia lei nih kan cohlan ve tiah kan chimh hna. Kawlram buaibainak a daih ter ding ah ralkap lei nih hi hnatlak nak 5 hi a biapi chiah in an ruah ding asi tiah Russia lei nih cun kan ruah tiah vuanci pa nih cun Jakarta a tlawn nak ah a chim.\nRussia vuanci pa cu Jakarta a tlawn pah ah ASEAN ram vuanci pawl hna he online in I chawnh biak nak a ngei lai tiah Indonesia vuanci pa nih a chim. Russia le Kawl ralkap lei I pehtlaihnak a that cingling si tiah ruah lio ah Russia vuanci pa sin in hi bantuk bia hna vun theih asi. Tutan ah Russia nih thanhnak an tuahmi hi cu lung ahmui ngaingai.\nTHAWNGPANG TTHA TAKTAK A CHUAK, KAWLRAM AH NUG COZAH LAWNG A UM


Chinram FDA nih Tu Kum ah Ngandamank Ca ah Tihnung a Simi Thilri Ting 40 Man Hrawng an Tlaih – THE CHIN JOURNAL\nChinram FDA nih Tu Kum ah Ngandamank Ca ah Tihnung a Simi Thilri Ting 40 Man Hrawng an Tlaih\nOctober 25, 2020 September 23, 2020 | The Chin Journal | Hakha, Chin State\nChinram FDA nih Hakha dawr pawl an check lio, September 22, 2020 (The Chin Journal).\nChin ramkulh “Eidin le Sii-ai Tlaangtlatu Zung” (FDA) nih tu kum chung ah minung ngandamnak ca ah ttihnung a simi eidin, sii-ai le ttamhmoih thilri pawl ting 40 man hrawng an tlaih, tiah Chin ramkulh FDA zung in thawng kan theih.\nHi kong he pehtlai hin Chin ramkulh FDA zung ah Assistant Director a simi Dr. Joseph Van Bawi Uk nih January 2020 in atu tiang ah hin ting 40 man hrawng cu kanmah FDA nih kan tlaih cang, tiah a chim.\n“Kan check tik ah hin committee in rian kan ttuan. Cu committee ah cun abikin kanmah FDA, uknak zung, palik zung le Sipin zung tibantuk pawl i bawm in check a si tawn. Atu kum chung ah Hakha lawng ah si loin Falam le Mindat zong telh in voi 12 kan check cang. January in atu tiang ah eidin awk le hman awk a ttha ti lomi sii-ai le eidin ting 40 man hrawng hi kan tlaih,” tiah Dr. Joseph Van Bawi Uk nih a chim.\nCOVID-19 zawtnak a um hlan khan cu thla khat voi 2 tibantuk in check a si nain zawtnak ruang ah ahlan ningkel in checknak an tuah khawh lonak kong zong a chim chap.\n“Atu hi COVID-19 ruang ah ahlan bantuk in kan check kho lo. Ahlan ah cun thla khat voi 2 tiin thlatin in kan check tawn. Nizan kha Hakha ah kan check. Ni khat ah dawr 10 tibantuk in kan check tawn. Nizan kan check ah khan 250,000 man hrawng kan tlaih,” tiah a chim.\nFDA nih an check bikmi cu eidin awk a ttha lo thilri, ttamhmoih le sii-ai pawl an si. Cu hna cu FDA zung nih thawngzamhnak le online zong ah zapi hmuhtheih ding in an fakthanh tawn. Cun, caan a luan cangmi thilri pawl zong an check hna.\nNizan Hakha dawr pawl an check lio ah tam bik an tlaihmi hna cu caanluan (Expired) eidin le thilri pawl an si.\nFDA nih an tlaihmi thilri pawl hi Sipin ah ap a si i, Sipin nih phung he aa zul in cu thilri pawl cu an tawlrel tawn, tiah theih a si.


Mah bantuk nuva sual khoh ning cu; an fa phir kum 1 thla 4 a si lio mi an thi ter ning cu zaangfah bak si\nA poi tuk ee, rosung, Pathian sin in laksawng an hmuh mi mah bantuk in thi ter cu celh ding si lo ee. Minung kan sual ning le kan lungput hi zeitluk in dah a rak sual in zeitluk in dah Pathian a lungfak lai. Mi tampi fanu, fapa ngei khawh lo in an um lio ah mah bantuk Pathian sin in an hmuh mi rosunglawi tuk mi zu ruangah thiter cu\nPhir Unau Kum 1 Le Thla 4 hna cu an nu le pa nih zu cawk ding in ni 4 chungbak lengah an chuak tak hna. An rawl tam tuk ruangah unau phir pahnih lakah pakhat pa cu a thi i, nu zong a dirhmun a tha lo ngai tiah thei a si\nLockdown ruangah Russia ram chungah zu cawk ding mi a um lo, zu cawk ding in ni 4 bak an kawl. An fapa cu a rawl tamtuk ruangah siizungah ah an tli pi hnuah khamh khawh a si ti lo. Nu hi Russia siizung kamchatka ah zohkhen lio a si, natein a dirhmun a tha lo ngai. Source- Daily Mail\nBe the first to comment on "Mah bantuk nuva sual khoh ning cu; an fa phir kum 1 thla 4 a si lio mi an thi ter ning cu zaangfah bak si"


Joe Biden a hung tlin bakin Israel PM nih a ram ah inn thar sak ai hnaw | The Chin Express\nJoe Biden a hung tlin bakin Israel PM nih a ram ah inn thar sak ai hnaw\nISRAEL _ Israeli PM Benjamin Netanyahu nih ‘house unit 800’ bak West Bank ah sak hram a thok cuahmah.\nThm-tlin US president biachimnak Joe Biden nih a ngeih hlanah Judah mipeem pawl kirnak ca timhlamhnak phun khi a si.\nInn hmun cohlan cangmi 100 cu Tal Menashe miphun pawl umnak caah a si lai ti a si. Cozah ttengnge tampi nih cohlan ta a herhmi an si hna caah zei tluk rang in dah an sak lai ti cu a fiang lo. Israel party dang nih an soisel len ve.\nBiden hruainak hmanh ai thok rih lo. Thil sining a fian hlanah hi bantuk ralrin timhlamhnak cu a tha lo ti si. Israel cozah nih a herh lomi US president thar he i ralchanhnak tuah hi a tha lo tiah Yair Lapih, Israel Yesh Atid Party hruaitu nih a soisel.\nTrump cozah nih cun Israel-mi West Bank luh Netanyahu policy hi a cohlanpiakmi a si. US-Israel palai David M. Friedman zong nih a lim cangmi thil ah a biapi bik pakhat a sinak kha a langhter.\nIsrael nih West Bank le nichuah Jerusalem hi 1967 ah an rak laak. Hi hmun hi Palestinians pawl nih an state caah an ngiar zungzalmi a si.\nIsraeli 500,000 deng West Bank ahcun an um cang. Palestinian nih an ruah ning ahcun West Bank i Israeli an luh hi international law buar a si an ti. Daihnak lam phittu a si an ti.\nFOR NEWS (January 11, 2021)\nHmasa thawngpangMalaysia cu February Thla Dongh ah COVID Kakuaisi Kan Ngah Lai: PM\nHnu thawngpangThawngchia: Falam ah inn 6 a kaang


Nunnak kha Pathian A Ngeih | Radio Veritas Asia\nMinung kha Pathian nih a rak ser. Nunnak thaw a rak pek. Cucaah mikip nih a nungmi sinak nawl kha Pathian lawng nih a ngeih (Nam 32:39). Cairo khua i an tuahmi vawleicung milu timhtuahnak (simanking) ton pumhnak ah Mother Theresa nih a chimmi cu;\n“Nunnak cu Pathian pekmi aa dawhbik laksawng a si. Cucaah ‘Nunnak’ kha duhpoh in a thahnawn mi raldohnak hna, hramhram tuahnak hna, fapawi hrawhnak hna kha vawlei ramkip ah kan hmuh (ton) nak cu lungfah awk ngaingai a si. Mi nunnak a hrawkmi a nganbik thil cu nauhrawhnak a si, tiang fiang tein ka chim ngam. Minung nunnak a hnuktthan khotu minung cu minung nunnak a sertu Pathian lawnglawng a si. A nu siseh, a pa siseh, siibawi siseh, tonpumhnak meeting nih siseh, rampi uktu nih si hna seh, ahohmanh nih laktthannak nawl an ngei lo,” tiah a phi a rak chuahter.\nAmerican ram pumpi thlacamnak puai zongah Mother Theresa nih, daihnak i a biapi sualtuahtu cu nauhrawhnak a si, tiah a tanglei bangin a chim. Nihin daihnak a hrawktu a biapi bik sualnak a tuahtu cu nauhrawhnak hi a si. Nauhrawhnak a simi paohpaoh hi nunnak bawipa, Bawipa Jesuh kha a almi an si, tiah a ti. Nauhrawhnak cu ngakchia note hna minung an sinak kha alnak a si. “Minung pakhat a si, tiah cohlan lonak cu a dang thahnawnnak a onhtu an si. Nauhrawhnak a onhmi zeibantuk upadi si ko seh, a hranpi ah Democracy he a ralchanh mi a si i, Democracy caah ttihnung ral a si,” tiah Pope John Paul II nih ralrin a rak pek.\nDemocracy phung caah ttihnung a si ahcun amah duh tein daihnak kha ral a siter lai timi a faing ko. Pope John Paul II nih cun ram hruaitu hna sinah nunziaza le tthanchonak kongkau a chimh hna nak ah, “Daihnak a hrawklio cuahmah mi a nganbik thil cu nauhrawhnak hi a si, tiah kei nih ka ruah. A ruang cu nauhrawh ternak cu sualnak a tuahthiam rih lomi ngakchia note hna kha ralsernak a si i, a nu pumpak thahnak a si. Bianaah nu a simi pakhat nih amah fa a simi thahnak kha kannih nih kan cohlan a si ahcun midang kha zeitindah pakhat le pakhat nan i that lai lo, tiah kan tikhawh hna hnga,” tiah biahalnak a rak tuah.\nFapawi khamhnak kong kha Pope John Paul II nih, “Thihnak bawi Nunphung” tiah a ti. Amah nih, “Nunnak i Pathian bia” cathluan ah; Mizei paoh a si ah minung nunnak zuanhnawh in a dohnak cu Pathian hrimhrim kha a dohmi a sinak le a pa siseh, a nu siseh, a hawi siseh, siizung ah ttuanvo a lami siibawi te si hna seh, nauhrawh dingah thapek in a bawmh a si ahcun mithah sualnak chung he aa pehtlai mi an si, tiah thukpi in ralrin a rak pek hna. Cu bantukin midang nunnak hrawh cu daihnak hrawh zong a si.\nPope Paul VI nih; “Nunnak a ralchanh mi sualnak paoh cu daihnak an dohmi a si dih” tiah thukpi in ralrin a rak pek hna. Cu a si caah a phukip, ramkip, mikip cu mah le nunnak kha i khamh awk ttuanvo an ngei dih. Nannih cu daihnak kha lak nan duh ahcun mi nunnak kha khamh cio u,” tiah a rak chimtu Pope Paul VI i bia kha philh awk a si lo. Cu a si caah Khrihfa kip, minung kip nih daihnak caah a hramthawk ttuan dingmi cu nauhrawhnak kha ralchanh i sual ngeilo hrin dingmi hmailei fanu/pa rosung hna kha khamhpiak nak lam a si.\nA hnubik kan philh lo dingmi cu, “Mi kha va thah hlah” (Mt 19:18) ah a timi Pathian Nawlbia a si. Mikip nunnak kha Pathian nih a ngeih (Job 12:20). “Mah duhning tein umkhawh nak caah pawilio mi fa note nih a ka thihkanh lai, timi biachahnak cu a ttumchuk tukmi a si,” tiah Mother Theresa nih a rak chimmi kha nu le pa hna nih thukpi in ruah a herhmi a si. Catholic nu le pa kip nih chungkhar kong i a sunglawi mi ttuanvo pakhat a simi fale ngeihnak (cikor karhnak) he a ralchanh mi nauhrawhnak hlei ah, phungning a si lomi lam in naukhamhnak tel in zeibantuk tuahsernak hmanh kha a tuah a si ahcun Pathian hmai ah tthatlonak tuah a si i, Pathian thluachuah alnak a si.


Previous Article Way Luh Kyaw Foundation Nih Nivea Ram An Cinmi Hi Dumngeitu Rev. Biak Kung Nawklekmi Asi: Pu Chan Fiang\nNext Article MP Pu Bawi Khing Nih Rampi Vuanci Zung Ah Pumpak Biahalnak A Ngeihmi Le Lehnak An Pekmi Phunli\nHi kong he pehtlai in Zaangtlang khuami Pu Ram Thleng nih “A riantuan ning a that lo tuk le khua caah bawmhnak a lutmi vialte a duh paoh in a tuah dih. Cu pin ah khuami a kan hruaining hi zauk phung he aa kalh cang. Hro le cerrum ro in a kan tuah.\nKhuabawi kumkhat le cheu tluk a tuannak chungah khuami nih report kan tuahnak cu; Na-ta-la nih solar mei lung 15 an kan bawmhmi lung 5 lawng khua a phakpi, lung 10 a zuar i amah nih pakhat ai lak, ti-inn saknak caah Hluttaw budget in sing 25 an kan bawmh mi zong sing 16 le thong 30 lawng an kan bawmh tiin khuapi meeting ah a ka in a kan chimh. Ti inn sa loin ti-inn thing kha sii lawng a thuh, Comapany pakhat nih sianginn thutden le cabuai sernak caah sing 5 an kan bawmh mi zong a hlohthlau dih. Cun khuami nih kum chiar te ta-mah zungah tangka kan cawi tawn mi zong tukum cu mizei hmanh kan cawi kho lo, cazin a lak i khuami minung 20 leng min hmang in tangka cu sing 120 a cawi i mi a hlanh hna, a karh zong amah nih aa lak. Khua upa te theih pinak um loin amah nawl in dum a samh, dawng 11 nih dum cu an tuah i dawngkhat 50,000 a hal hna” tiah TCP ah a chim.\nHi kong he pehtlai in an khuabawi Pu Za Biak nih rian ka tuannak chungah palhnak zeihmanh ka ngeih kaa thei lo, iphuhrunnak zong zeihmanh kan ngeih lo pin-ah sualnak zong zeihmanh kan tuah lo tiah a chim.\n“An ka report cang caah thil sining kha zungah ka chim lai i ka sual le suallo kha fiangtein a lang ko lai. Rian ka tuannak chungah palhnak ka ngeihmi zeihmanh ka hngal lo. Cucaah phuhrunnak ngeilo tein zung zong ka phan ve. Tangka bawmhnak le cozah he pehtlaihnak kong zongah keimah nawl in ka tuahmi a um hrim lo. Committee hnatlaknak te he a fawinak in report a ka tuahtu hna he tuah le tuan a si ko. Keimah nawl in thil ka tuahmi zeihmah a um lo caah thinphan thlalau nak ngeilo tein le sualnak ka ngeih lo caah zung zong ka chuah ngamnak hi a si” tiah khuabawi Pu Za Biak nih TCP ah a chim.\n“Lo lurelnak meeting tuah ah khuami mizei hmanh kan chuah duh lo caah Lungler palek a kawh hna i hriam he nam he an kan kawh caah meeting cu kan chuak than, Zahnaktlang Youth Associasion (ZYA) mino bu zong nan um na herh lo nanmah lo in rian ka tuan khawh dih a ti hna caah ZYA mino bu cu an chuah tak i khua chiatni/thatni kan ton caan ah mino bu an um tilo caah harnak kan tong” tiah Pu Ram Thleng nih TCP ah a chim.\nZaangtlang khuabawi Pu Za Biak cu Thantlang penguk zung nih a khuabawi sinak in an phuah i khuabawi thar an i thim than lai tiah theih a si. Pu Za Biak cu fanu pahnih le fapa pathum a ngei i an chungkhar in Zaangtlang ah khua a sami an si tiah kan theih.+++